title: Will Smith

text: Willard Carroll Smith Jr. (tunnetaan paremmin nimellä Will Smith, s. 25. syyskuuta 1968 Philadelphia, Pennsylvania) on yhdysvaltalainen näyttelijä ja rap-artisti. Useimmat hänen roolinsa ovat olleet toimintaelokuvissa, joista monet ovat olleet komediallisia.


title: Will Smith

text: Smith syntyi Philadelphiassa perheensä toiseksi lapseksi. Hänen vanhempansa olivat Willard Smith Sr. ja Caroline Smith.


title: Will Smith

text: Smith aloitti uransa räppärinä nimellä Fresh Prince ja esiintyi DJ Jazzy Jeffin kanssa. Vuonna 1990 televisioyhtiö NBC palkkasi Smithin näyttelemään pääosaa komediasarjassa "Bel-Airin prinssi". Sarjan päätyttyä Smith alkoi keskittyä pääasiallisesti näyttelijän uraansa, mutta on palannut satunnaisia kertoja rap-uransa pariin.


title: Will Smith

text: Smithin elokuvaura alkoi toimintaelokuvasta "Pahat pojat" (1995), jonka pääosassa hän esiintyi yhdessä Martin Lawrencen kanssa. Hänen kaksi seuraavaa elokuvaansa, "Independence day – Maailmojen sota" ja "Men in Black – miehet mustissa", olivat kassamenestyksiä. Ensimmäisen Oscar-ehdokkuutensa Smith sai vuonna 2001 Muhammad Alin elämään perustuvasta nyrkkeilyelokuvasta "Ali". Ehdokkuutensa lisäksi hän voitti roolistaan Golden Globe -palkinnon. Smith oli toisen kerran ehdolla Oscar-palkinnon saajaksi vuoden 2007 gaalassa roolisuorituksestaan elokuvassa "Onnen potkuja". Smith kieltäytyi -tieteiselokuva "Matrixin" päähenkilön, Neon, roolista. Will sanoi, että jos hänet valittaisiin kyseiseen rooliin, hän ”sotkisi” sen.


title: Will Smith

text: Vuonna 2017 Smith valittiin Hengen rooliin uuteen "Aladdin"-elokuvamusikaaliin, jonka ohjaa Guy Ritchie. Elokuva perustuu Disneyn vuoden 1992 samannimiseen animaatioelokuvaan.


title: Will Smith

text: Smith on naimisissa näyttelijätär Jada Pinkett Smithin kanssa, jonka hän tapasi "Bel-Airin prinssin" kuvauksissa. Heillä on kaksi lasta, poika Jaden Christopher Syre Smith (s. 8. heinäkuuta 1998) ja tytär Willow Camille Reign Smith (s. 31. lokakuuta 2000).


title: Will Smith

text: Smith on ollut naimisissa myös Sheree Smithin kanssa, mutta he erosivat vuonna 1995. Heillä on poika Willard Smith III ”Trey” (s. 1992).


title: Will Smith

text: Smith on kiistänyt olevansa skientologi, mutta on lahjoittanut lahkolle merkittäviä summia. Hän on puolisonsa kanssa tukenut kuitenkin myös muita uskonnollisia yhteisöjä, kansalaisjärjestöjä ja taidetta.


title: Rahko

text: Rahko eli Rahkoi oli suomalaisessa mytologiassa outo olento, joka liittyi kuun vähenemiseen. Rahko esiintyy Pohjois-Suomen tarinoissa varkaana, jonka tekosia kuunvalo häiritsi ja joka siksi otti öisin tervaämpärin ja vastan ja kiipesi tikapuita pitkin kuuhun tervatakseen sen. Rahko esiintyy myös taudin nimenä ja pahana kodinhaltijana. Mikael Agricolan mukaan "Rahkoi kuun mustaks taikoi".


title: Rahko

text: Sekä nimensä että toimintonsa puolesta Rahko muistuttaa Hindu-mythoksen kuun nielevää Rahua.


title: Kratti

text: Kratti tai Skratti on suomalaisessa mytologiassa huutava kummitus, joka makaa maahan kätkettyjen aarteiden ja rahakirstujen päällä niitä halliten ja vartioiden. Samantapainen on myös Aarni. Nimi Kratti tullee ruotsin sanasta skratt (nauru). Mikael Agricolan mukaan Kratti kuului hämäläisten palvomiin haltijoihin. Sigfridus Aronus Forsiuksen 1500- tai 1600-luvulla kirjoittaman runon mukaan Kratti on yksisilmäinen, ja lahjoittaa rikkautta palvojalleen.


title: Delta IV

text: Delta IV on amerikkalaisen Boeing Integrated Defense Systems -yhtiön valmistama kantorakettiperhe.


title: Delta IV

text: Raketista on olemassa viisi versiota:Raketeissa on kaksi vaihetta. Ensimmäisestä vaihetta kutsutaan nimellä "Common booster core", jossa on Rocketdynen "RS-68" -moottori. Muissa versioissa Common booster coreja on yksi, mutta Heavy-versiossa kolme. Toisen vaiheen voimanlähteenä on Pratt & Whitneyn valmistama "RL-102B" -moottori.


title: Delta IV

text: Delta IV -kantoraketit on suunniteltu Yhdysvaltain sotilaskäyttöön Yhdysvaltain Ilmavoimien "Evolved ELV"-ohjelmassa 1990-luvulla.


title: Adventure (Atari 2600)

text: Adventure on Warren Robinettin kehittämä ja Atarin vuonna 1979 Atari 2600:lle julkaisema videopeli, jota pidetään ensimmäisenä toimintaseikkailupelinä. Pelin suunnittelija Warren Robinett kätki peliin myös yhden ensimmäisistä pääsiäismunista (). Pelin tavoitteena on ohjata seikkailijaa, jonka tehtävänä on etsiä mustasta linnasta aarre ja kuljettaa se keltaiseen linnaan.


title: Adventure (Atari 2600)

text: Peli oli alun perin suunniteltu graafiseksi versioksi vuoden 1977 "Colossal Cave Adventure" -pelistä.


title: Adventure (Atari 2600)

text: Peli on huomattavassa osassa science fiction -romaanissa "Ready Player One".


title: Donkey Kong

text: Donkey Kong on Nintendon pelihahmo, joka seikkailee samannimisessä pelisarjassa. Hahmon luoja on Shigeru Miyamoto. Nykyinen Donkey Kong on solmiokaulainen, laiska gorilla, joka nauttii banaanien keräilystä.


title: Donkey Kong

text: Ensimmäiset Donkey Kong -pelit olivat kolikkopelejä, joilla Nintendo saavutti suosiota Amerikassa. Myöhemmin oman pelisarjan sekä Nintendon maskotin aseman saanut Mario esiteltiin ensimmäisen kerran pelissä "Donkey Kong" nimellä "Jumpman". Jumpmanin tehtävä pelissä on pelastaa tyttöystävänsä "Pauline" Donkey Kongin kynsistä.


title: Donkey Kong

text: Nykyisissä Nintendon peleissä seikkaileva solmiokaulainen Donkey Kong on oikeastaan Donkey Kong junior. Tämä seikka kerrottiin Rarewaren Donkey Kong Country -pelisarjassa, jossa esiintyvä Donkey Kongin isä, Cranky Kong, on alkuperäinen Donkey Kong 1980-luvun hallipeleistä.


title: Donkey Kong

text: Donkey Kongin outoon nimeen (Aasi Kong) on esitetty useita syitä. Esimerkiksi Shigeru Miyamoto on kertonut haastatteluissa syyksi huonon englannintaitonsa – hän kun kuvitteli "Donkeyn" tarkoittavan vain yleisesti tyhmää.


title: Donkey Kong

text: Sarjaan kuuluu tasohyppelyjä, pulmapelejä, ajopelejä ja rytmipelejä. Pelaaminen riippuu pelistä ja sen lajityypistä.


title: Donkey Kong

text: Donkey Kong -elektroniikkapeli oli keskeisessä roolissa vuonna 1984 Hannu Peltomaan ohjaamassa lastenelokuvassa "Taikapeli".


title: Donkey Kong

text: "Donkey Kong" -pelin maailmanennätyksen tavoittelusta on tehty dokumenttielokuva "The King of Kong".


title: Donkey Kong

text: Nelvada loi vuonna 1996 "Donkey Kong Country" -televisiosarjan, joka oli löyhästi "Donkey Kong Country" -peleihin pohjautuva tietokoneanimaatiosarja. Sarja kesti vain yhden tuotantokauden. Sarjaa näytettiin pääasiassa Fox Kids -kanavalla (nykyinen Jetix), ja Suomessa kyseistä sarjaa pystyi seuraamaan Canal+:lta.


title: Donkey Kong

text: Peleissä esiintyy myös joukko muita hahmoja, kuten Diddy Kong ja Cranky Kong. Kuningas K. Rool on useissa peleissä Donkey Kongin päävastustaja.


title: Donkey Kong

text: Pelit, joissa ensijulkaisu kolikkopelinä.


title: Donkey Kong

text: Pelit, joiden ensijulkaisu käsikonsolilla.


title: Trillian

text: Trillian on Cerulean Studiosin valmistama pikaviestin, joka osaa hyödyntää Microsoftin Windows Live Messengeriä, ICQ:ta, Yahoo Messengeriä, AOL-pikaviestintä sekä IRC:tä. Trillianissa on myös tuki SkinXML-kielellä kirjoitetuille ulkoasuille, 128-bittinen SecureIM-salaus, hymiöt sekä äänet, jotka kertovat keskustelukumppanin tunnetilasta. Trillian Prossa on myös mahdollisuus käyttää muita pikaviestimiä kuten Jabberia. Osasyy Trillianin suosion "kasvuun" voi olla sen muokattavuus: kyseiseen ohjelmaan nimittäin on suhteellisen suuri määrä erilaisia liitännäisiä ja nahkatiedostoja ladattavissa suoraan Cerulean Studiosin sivustolta.


title: Conan barbaari

text: Conan barbaari ("Conan the Barbarian") eli Conan Cimmerialainen on yhdysvaltalaisen kirjailijan Robert E. Howardin 1930-luvulla luoma miekka ja magia -kirjallisuuden sankari. Conan on seikkailija, joka ansaitsee elantonsa palkkasoturina, taistelijana, varkaana, merirosvona sekä lopulta kuninkaana. Conan-tarinat ovat vauhdikkaita ja väkivaltaisia, ja niissä esiintyy usein mielikuvituksellisia hirviöitä ja magiaa. Howardin alkuperäisiä Conan-tarinoita julkaistiin "Weird Tales" -lehdessä vuosina 1932–1936. Sen jälkeen Conan on seikkaillut myös elokuvissa, sarjakuvissa ja videopeleissä.


title: Conan barbaari

text: "Conanin" tapahtumat sijoittuvat kuvitteelliseen esihistorialliseen menneisyyteen, sekasortoiseen hyborialaiseen aikaan, joka seurasi myyttisen Atlantiksen tuhoa. Robert E. Howard loi tarinoitaan varten maailman, jolla on oma historiansa, maantieteensä ja mytologiansa.


title: Conan barbaari

text: Conan barbaari on kotoisin Pohjolasta, Kimmeriasta, eikä ole koskaan oppinut ymmärtämään alamaiden ihmisiä ja elämäntapoja. Conan on barbaari kaikin tavoin: hän ei kumarra kuninkaita, käyttäydy sivistyneesti eikä ole kadottanut alkukantaista yhteyttään ympäröivään luontoon ja eläimiin. Alamaissa häntä pidetään raakalaisena ja julmurina, mutta niiden asukkaat ovatkin hänen mielestään sivistyksen veltostuttamia ja helppoon elämään tottuneita vetelyksiä, jotka olivat kadottaneet yhteytensä luontoon. Conan on kylmän Pohjolan kasvatti, ja siellä selvitäkseen hänen on ymmärrettävä erämaata.


title: Conan barbaari

text: Conan-tarinoiden tapahtumat etenevät ripeästi, ja taistelujen ja kamppailujen kuvaukset ovat eläviä ja raakoja. Tarinat vievät mielikuvituksellisiin paikkoihin, joissa vastaan voi tulla mitä tahansa, kuten hirviöitä, demoneja, pahoja velhoja ja kauniita naisia. Conan itse toimii elämänsä aikana varkaana, palkkasoturina, merirosvona, soturina ja lopulta kuninkaana. Kronologisesti viimeisessä Howardin kirjoittamassa tarinassa hän on noin 45-vuotias.


title: Conan barbaari

text: Juhani Hinkkanen on kuvaillut Conanin hahmoa paradoksaaliseksi. Howard korostaa jatkuvasti Conanin olevan barbaari, mutta Hinkkasen mukaan tämä on näennäistä. Conan tiedostaa barbaarisuutensa ja toisinaan jopa analysoi asiaa; hän on siis ”barbaari, joka tietää olevansa barbaari eikä siksi ole sitä”. Vaikka Conan on väkivaltainen ja impulsiivinen, hän toimii kuitenkin tietoisesti ja harkitusti. Uransa loppupuolella Conan kohoaa kuninkaaksi, mutta ei väärinkäytä asemaansa vaan hallitsee hyvin ja vastuullisesti. Hinkkanen vertaakin Conania "Likainen Harry" -elokuvien Harry Callahaniin; molemmat toimivat oikeaksi katsomallaan tavalla, vaikka se olisikin lainvastaista.


title: Conan barbaari

text: Conanin luoja Robert E. Howard kirjoitti yhteensä 26 Conan-tarinaa, mukaan lukien keskeneräiseksi jääneitä tekstejä ja katkelmia sekä runoja. Useimmat tarinat ilmestyivät alun perin "Weird Tales" -lehdessä joulukuun 1932 ja lokakuun 1936 välillä.


title: Conan barbaari

text: Howard kirjoitti kirjailijaystävälleen Clark Ashton Smithille vuonna 1933 keksineensä Conanin jonkin selittämättömän, ulkopuolisen voiman vaikutuksesta. Howard oli kärsinyt uusien ideoiden puutteesta jo kuukausia, kunnes Conan vain ilmestyi hänen mieleensä. Howard istui kirjoituskoneensa ääreen ja kirjoitti kuumeisesti Conan-tarinan toisensa jälkeen seuraavien viikkojen aikana, pystymättä kirjoittamaan mistään muusta aiheesta.


title: Conan barbaari

text: Howard kertoi ottaneensa alitajuisesti Conaniin piirteitä tuntemiltaan ihmisiltä, kuten nyrkkeilijöiltä, pyssymiehiltä, salakuljettajilta, öljykenttien miehiltä, uhkapelureilta ja rehellisiltä työmiehiltä. Conanissa on nähty vaikutteita myös Howardin tuntemasta kirjallisuudesta, kuten esimerkiksi Edgar Rice Burroughsin, Talbot Mundyn ja Harold Lambin kirjoista sekä kelttiläisestä, brittiläisestä ja skandinaavisesta historiasta ja mytologiasta.


title: Conan barbaari

text: Conanista oli tullut vuoteen 1934 mennessä "Weird Talesin" suosituin hahmo ja Howardista maineikas kirjoittaja. Hahmon suosion kasvun myötä aluksi lyhyet tarinat pitenivät moniosaisiksi.


title: Conan barbaari

text: Romaanissa "Lohikäärmeen hetki" Howard kierrätti novelliensa onnistuneimpia osuuksia. Howard kirjoitti romaaninsa käsikirjoituksen brittiläiselle kustantajalle aikana, jolloin saarivaltiossa ei oltu koskaan kuultukaan Conan barbaarista. Amerikkalaiset olivat jo lukeneet Conanin edesottamuksista "Weird Tales" -lehdestä, jolle Howard pääasiassa kirjoitti.


title: Conan barbaari

text: Kaksi Conan-fania, P. Schuyler Miller ja John D. Clark, koostivat Howardin tarinoiden pohjalta vuonna 1936 Conanin kronologisen elämäntarinan ja hyborialaisen ajan kartan. Howard hyväksyi ne pienin korjauksin. Samalla hän kertoi, ettei pystynyt itse ennustamaan Conanin kohtaloa, koska piti itseään vain Conanin oman kerronnan vastaanottajana, ja Conan kertoi Howardille tarinoitaan siinä järjestyksessä, jossa ne tulivat hänen mieleensä.


title: Conan barbaari

text: Howardin kuoltua 1936 neljä "Weird Talesin" alun perin torjumaa Conan-tarinaa julkaistiin vuosien 1952–1967 aikana eri julkaisuissa. Howardin kuoleman jälkeen kymmenet kirjailijat, joukossa muun muassa Robert Jordan, ovat kirjoittaneet uusia Conanin seikkailuja.


title: Conan barbaari

text: John Milius ohjasi vuonna 1982 Conanista elokuvan "Conan – barbaari", jonka pääosaa näytteli Arnold Schwarzenegger. Richard Fleischer ohjasi kaksi vuotta myöhemmin elokuvalle jatko-osan "Conan hävittäjä". Marcus Nispelin ohjaama "Conan the Barbarian" sai ensi-iltansa vuonna 2011. Siinä hahmoa esittää Jason Momoa.


title: Conan barbaari

text: Marvel Comics alkoi vuodesta 1970 alkaen julkaista "Conan barbaari" -sarjakuvia, jotka perustuivat niin Howardin kuin muidenkin tekijöiden kirjoittamiin tarinoihin. Yli 270 numerossa ilmestyneitä tarinoita piirsi Barry Windsor-Smith ja käsikirjoitti Roy Thomas. Niiden pohjalta syntyi Smithin piirtämä ja John Busceman kirjoittama "The Savage Sword of Conan". Marvel lopetti Conan-tarinoiden julkaisemisen vuonna 2000, ja Dark Horse hankki julkaisulisenssin vuonna 2003 ja on jatkanut Conan-tarinoiden julkaisemista.


title: Conan barbaari

text: Conanista on tehty kolme TV-sarjaa, joista kaksi piirrettyjä. Conanista on tehty myös televisioelokuvia, lautapelejä, roolipelejä ja videopelejä. "" on Conanin maailmaan perustuva massiivinen monen pelaajan verkkoroolipeli, joka ilmestyi vuonna 2008.Kokoelmien kuvittajana on toiminut sarjakuvataiteilija Petri Hiltunen.


title: Conan

text: Conan tarkoittaa seuraavia asioita tai henkilöitä:


title: M40 (sinko)

text: M40A1 106 mm Recoilless Rifle (Yhdysvaltain armeijan virallinen nimitys) on amerikkalaisvalmisteinen halpa ja tehokas raskas sinko. Aseen kaliiperi oli 105 mm, mutta mallinimeksi annettiin 106 mm aseen erottamiseksi aikaisemmasta 105 mm M27 RCL -singosta ja ammusten tykin ammuksista. Ammuksena on 7,96 kg:n painoinen ontelokranaatti, jonka lähtönopeus on 503 m/s. Tehokas ampumaetäisyys on 1350 metriä ja läpäisy 150 mm terästä. Aseen pituus on 3,4 m ja paino M90-alustalla 130 kg. Ase voidaan asettaa myös ajoneuvoalustalle, jolloin sen massa on 220 kg M79-alustalla.


title: M40 (sinko)

text: Edelleen kehitelty malli oli M40A2, jota käytettiin muun muassa Vietnamin sodassa. Uudemmilla ampumatarvikkeilla panssarinläpäisy on parempi.


title: M40 (sinko)

text: M40 on edelleen käytössä varsinkin kehitysmaiden armeijoilla ja puolisotilaallisilla joukoilla. Se on usein kiinnitetty kevyisiin avolava-maastureihin. Aseen etuna on monipuolinen valikoima a-tarvikkeita ja alhaiset käyttökustannukset. Heikkoutena on osumatarkkuus liikkuviin kohteisiin, josta syystä raskaat singot on vauraammissa maissa korvattu usein ohjuksilla.


title: Akvedukti

text: Akvedukti () on puusta, kivistä, tiilistä tai betonista rakennettu sillan kaltainen vesijohto, jossa vesi virtaa painovoimaisesti.


title: Akvedukti

text: Vanhin akvedukti oli käytössä jo Ramses II:n aikana Egyptissä.


title: Akvedukti

text: Kehitysmaissa ne ovat edelleen suosittuja, sillä ne ovat edullisia rakentaa ja helppoja ylläpitää.


title: Akvedukti

text: Suomessa malmin huuhtomiseen tai vesivoimalaan johdettavan veden siirtämiseen rakennettua akveduktia nimitetään usein ränniksi. Pääkaupunkiseudulle vettä tuovaa 120 km:n pituista Päijännetunnelia voi perustellusti sanoa akveduktiksi, sillä se on kallioon louhittu vesijohto, jossa vesi virtaa vapaasti ilman pumppausta. Tunnelin puolivälissä sijaitsee vesivoimalaitos. Tunneli herätti kansainvälistä huomiota valmistuessaan vuonna 1982 ja vastaavia projekteja on käynnistetty eripuolilla maailmaa, muun muassa Los Angelesissa ja New Yorkissa. Myös vesiliikenteelle tärkeitä kanavia johdetaan usein toistensa tai teiden ylitse akvedukteja pitkin.


title: Akvedukti

text: Modernissa englanninkielessä aqueduct-termillä tarkoitetaan vedenjakelujärjestelmää, johon kuuluu putkia, kanaaleja, tunneleita ja muita rakenteita. Suppeamman määritelmän mukaan aqueduct tarkoittaa siltaa/viaduktia, jonka tarkoitus on veden kuljettaminen maastoesteen yli.


title: Akvedukti

text: Roomalaiset keksivät tämän vesijohtojärjestelmän, ja ensimmäiset akveduktit ovat roomalaisten tekemiä. Niiden rakentaminen osoitti suurta insinööritaitoa ja niitä pidettiin keisarikunnan mahdin osoituksena. Roomalaisten akveduktit olivat useiden kilometrien pituisia rakennelmia, jotka toivat kaupunkeihin puhdasta vettä vuoristolähteistä, joista ja järvistä. Kaikkiaan vesijohtoja oli valtakunnassa noin 500 kilometriä, ja suurimmat akveduktit kuljettivat vuorokaudessa 190 000 kuutiometriä vettä. Tavallisesti vesi kulki maan pinnalle tai maan alle muuratuissa kouruissa, mutta paikoitellen akveduktit olivat jopa kolmikerroksisia rakennelmia, joita kannattelivat kivestä muuratut kaaret. Betoni oli akveduktien tärkein rakennusmateriaali. Jotkin roomalaisten vesijohtotyöt olivat käytössä vielä 1800-luvulla.


title: Akvedukti

text: Roomalaisten akveduktit laskeutuivat keskimäärin noin kaksi metriä kilometriä kohti, eli niiden kaltevuus oli 1/500. Laskukulmassa oli kuitenkin paljon vaihtelua niin eri akveduktien välillä kuin saman akveduktin eri osuuksienkin välillä. Esimerkiksi Rooman Anio Vetus -akveduktin keskikaltevuus on 1/293, mutta paikoitellen kaltevuus vaihtelee 1/250:n ja 1/1000:n välillä. Aqua Julian keskikaltevuus on 1/94, mutta Nimesin 50 kilometrin mittaisen akveduktin keskikaltevuus on vain 1/2941 ja yhdellä osuudella ainoastaan 1/5882. Akveduktin täytyi olla riittävän jyrkkä, jotta vesi liikkuisi riittävän nopeasti eikä sedimenttiä kerääntyisi tukkeeksi. Toisaalta sen piti olla riittävän loiva, jotta veden paine ei noussut liian korkeaksi, jolloin vesi olisi vahingoittanut putkia ja seinämiä.


title: Akvedukti

text: Suurin osa akvedukteista sijoitettiin korkeiden kivisiltojen päälle ja joskus niissä oli useita kerroksia. Niiden osana oli myös tunneleita ja kallioleikkauksia. Rakennus- ja louhintatöissä tarvittiin tuhansia orjia ja härkien vetämiä vaunuja. Kalliota murrettiin poraamalla ja junttaamalla reikiin puuta, joka laajeni kasteltaessa. Aluksi roomalaiset muurasivat vesijohtonsa kivistä, mutta myöhemmin siirryttiin halvempien tiilien käyttöön. Varsinainen vesijohto vuorattiin betonilla tiiviiksi. Joskus kuumina kesäpäivinä aurinko lämmitti roomalaisten varhaisia akvedukteja niin voimallisesti, että niiden kaikki vesi haihtui. Ratkaisuna oli akveduktien rakentaminen riittävän suuriksi ja kattaminen kivilaatoilla.


title: Akvedukti

text: Ensimmäisen vuosisadan lopulla Rooman kaupunkiin toi vettä yhdeksän akveduktia. Alarikin valloittaessa Rooman vuonna 410 niitä oli käytössä yksitoista.


title: Akvedukti

text: Roomalaisten rakentamia – sekä raunioituneita että edelleen käytössä olevia – akvedukteja on Italian lisäksi Englannissa, Ranskassa, Espanjassa, Lähi-idässä ja Pohjois-Afrikassa. Toisinaan akveduktien vesi nostettiin joista suurien vesipyörien avulla. Esimerkkinä on Syyriassa edelleen toimiva peltojen kastelujärjestelmä. Italiassa useita Rooman valtakunnan aikaisia akvedukteja kunnostettiin 1950- ja 1960-luvuilla Marshall-avulla rahoitettuina ja valtion työllistämisprojekteina. Ne tuovat edelleen vettä Rooman kaupungin lähteisiin ja kylpylöihin sekä parantavat samalla kaupungin läpi hitaasti virtaavan Tiber-joen veden laatua. Veden jatkuva vaihtuminen kaupungin alla vanhoissa viemäreissä estää malariaa levittävien sääskien lisääntymisen, joten akveduktien vesi on erittäin tärkeää roomalaisten terveydelle. Asia unohtui keskiajalla ja ymmärrettiin uudelleen vasta toisen maailmansodan jälkeen.


title: Akvedukti

text: Nykyään akvedukti koristaa myös viiden euron seteliä.


title: Hamid Karzai

text: Hamid Karzai (paštoksi: حامد کرزي, dariksi: حامد کرزی; s. 24. joulukuuta 1957) oli Afganistanin presidentti 7. joulukuuta 2004 - 29. syyskuuta 2014. Ennen tätä Karzai toimi Afganistanin väliaikaishallinnon puhemiehenä 22. joulukuuta 2001 lähtien ja väliaikaisena presidenttinä 19. kesäkuuta 2002 lähtien. 3. marraskuuta 2004 Karzai julistettiin Afganistanin presidentinvaalien voittajaksi 55,4 % äänisaaliilla. Hän vannoi virkavalan 7. joulukuuta, jolloin hänestä tuli Afganistanin ensimmäinen demokraattisesti valittu johtaja kautta aikain.


title: Hamid Karzai

text: Karzai puhuu kuutta kieltä: paštoa, daria, urdua, englantia, ranskaa ja hindiä. Hänen vaimonsa (1998–) Zinat Karzai on lääkäri. Hamid Karzain veli Ahmed Wali Karzai oli Kandaharin maakunnan edustaja Afganistanin valtiopäivillä.


title: Hamid Karzai

text: Karzai on syntyisin Kandaharista. Hän on etninen pataani eli afgaani ja voimakkaan Populzain klaanin jäsen. Hänen sukunsa oli voimakkaimpia kuningas Mohammed Zahir Shahin tukijoita. Karzai liittyi politiikkaan jo varhain. Hän opiskeli valtiotiedettä Himalchalin yliopistossa Intiassa 1979–1983 ja toimi sen jälkeen keräten varoja neuvostojoukkojen vastaiseen taisteluun. Neuvostoliiton vetäytymisen jälkeen Karzai oli ministerinä Burhanuddin Rabbanin hallituksessa.


title: Hamid Karzai

text: Karzai oli aluksi Talibanin tukija 1990-luvulla, mutta muutti mieltään talibanien Pakistanin yhteyksien vuoksi. Talibanin syrjäytettyä Rabbanin 1996, Karzai kieltäytyi edustamasta Afganistania YK:ssa. Vuonna 1997 hän siirtyi Quettaan Pakistaniin monien sukunsa jäsenten kanssa, jossa he toimivat palauttaakseen Zahir Shahin valtaan. Hänen isänsä salamurhattiin 14. heinäkuuta 1999. Murhaajina olivat luultavasti Talibanin agentit.


title: Hamid Karzai

text: Useat lähteet, näkyvimpänä dokumentti "Fahrenheit 9/11", ovat raportoineen Karzain työskennelleen yhdysvaltalaisen öljy-yhtiö Unocalin konsulttina. Unocalin ja Karzain edustajat ovat kieltäneet huhut, tosin ne eivät voineet tehdä niin kaikkien konsortioon kuuluvien yhtiöiden osalta.


title: Hamid Karzai

text: Vuonna 2001, syyskuun 11. päivän terrori-iskujen jälkeen, Karzai oli yhteydessä Yhdysvaltain edustajiin tavoitteenaan syrjäyttää Taliban-hallinto ja muodostaa uusi hallitus. 5. joulukuuta 2001 Afganistanin poliittiset pakolaiset, joista monilla ei ollut kannatusta Afganistanissa, kokoontuivat Bonnissa ja nimesivät Karzain uuden 29-jäsenisen hallintokomitean johtoon ja väliaikaishallituksen johtajaksi.


title: Hamid Karzai

text: Karzaita vastaan tehtiin murhayritys 5. syyskuuta 2002 Kandaharissa. Hänen autoaan tulitettiin, mutta Karzai selvisi tilanteesta vahingoittumattomana. Sen sijaan autossa ollut Kandaharin kuvernööri Gul Agha Sherzai loukkaantui lievästi. Yhdysvaltain erikoisjoukot, jotka vartioivat Karzain turvallisuutta, ampuivat afganistanilaisen hyökkääjän iskua seuranneessa tulitaistelussa.


title: Hamid Karzai

text: Karzain valta pääkaupunki Kabulin ulkopuolella oli niin rajoitettua, että häntä pilkattiin ”Kabulin pormestariksi”.


title: Hamid Karzai

text: Karzai voitti 22 vastaehdokastaan Afganistanin presidentinvaaleissa 9. lokakuuta 2004, saaden enemmistön 21:ssä 34:stä maakunnasta. Virkaatekevänä presidenttinä hänellä oli korkea tunnettavuus. Myös Yhdysvaltain hallitus kannatti Karzaita, muut voittoon vaikuttavat tekijät olivat lyhyt, kuukauden mittainen kampanjointi ja hänen vastustajiensa rajoitettu näkyvyys uutisissa. Vaikka kampanjan aikana pelättiin väkivaltaa, vaalit menivät ohi ilman suurempia ongelmia. Vaaleja syytettiin epäselvyyksistä, koska hallinto ei kyennyt merkitsemään äänestäjiä luotettavasti äänensä antaneiksi. YK:n tutkimuksen jälkeen kansallinen vaalikomissio julisti Karzain voittajaksi 55,4 % äänisaaliilla. Tämä oli 4,3 miljoonaa annetuista 8,1 miljoonasta äänestä.


title: Hamid Karzai

text: Karzai vannoi virkavalansa 7. joulukuuta 2004 Kabulissa. Seremoniassa olivat mukana entinen kuningas Mohammed Zahir Shah, kolme elossa olevaa entistä Afganistanin presidenttiä ja Yhdysvaltain varapresidentti Dick Cheney.


title: Hamid Karzai

text: Karzai on kieltäytynyt Yhdysvaltain vaatimuksista tuhota unikkosatoja lentoruiskutuksilla.


title: Hamid Karzai

text: Hän on arvostellut voimakkaasti Yhdysvaltain ja NATO:n joukkoja siviilien surmista niiden taistellessa maassa talibanin kanssa.


title: Hamid Karzai

text: Hamid Karzai luultavasti voitti vuoden 2009 presidentinvaalit saaden enemmän ääniä kuin vastustajansa ja noin 54,3 % äänistä, mikä riittää vaalivoittoon ilman toista äänestyskertaa. 20. elokuuta 2009 pidetyissä vaaleissa väitetään esiintyneen laajaa vilppiä, oli olemattomia äänestyspaikkoja ja mm satojatuhansia äänestyslipukkeita väärennetyn Karzain hyväksi. Äänet laskettiin uudestaan äänestyspaikoilla ja hylättiin 80 äänestyspaikalla. Vastaehdokkaan, entisen ulkoministeri Abdullah Abdullahin mukaan keskusvaalilautakunta tuki istuvaa presidentti Karzaita. Syyskuun puolivälissä 2009 ääntenlaskenta eteni hitaasti vilppiepäilyjen takia. Epäiltyjen alueiden äänet päätettiin laskea uudelleen. Jo pelkät vilppiepäilytkin hyödyttivät uudelleen aktivoitunutta, voimistuvaa Talibania. Ne synnyttivät maahan epäluottamusta heikkona pidettyä hallitusta kohtaan, samaan aikaan kun Talibanin maassa olevia ulkomaiden joukkoja vastaan tekemät iskut kiihtyivät. Tienvarsipommit ja muunlaiset iskut tappoivat paikallisia siviilejä, poliiseja ja ulkomaisia sotilaita.. Vaalikomissio ilmoitti alustavasti 16. syyskuuta 2009, että Karzai on voittanut vaalit, ja Karzain tukijat pitivät voittoa käytännössä varmana vaalivalituskomission mukaan vaalivilppi oli törkeää ja laajaa. Myös vastaehdokkaan ääniä oli väärennetty EU:n vaalitarkkailijoiden mukaan. Hamid Karzain mukaan EU:n tarkkailijoiden puheet olivat puolueellisia ja vastuuttomia. Vielä elokuussa EU:n Philippe Morillonin antaman alustavan arvion mukaan vaalit olisivat olleet pääosin rehelliset.


title: Hamid Karzai

text:
Hamid Karzai valittiin jatkokaudelle presidentin virkaan, kun vastaehdokas Abdullah Abdullah vetäytyi toiselta kierrokselta marraskuussa 2009. Valinnan suoritti Afganistanin vaalilautakunta, koska Karzai olisi ollut ainoa ehdokas uusintakierroksella.
Myöhemmin Karzai syytti länsimaita vaalien ongelmista.


title: Hamid Karzai

text: Hän myös uhkasi useaan kertaan liittyä talibaneihin, jos häntä painostettaisiin ulkopuolelta uudistuksiin.


title: Trebuchet

text: Trebuchet eli vastapainokatapultti on keskiaikainen piirityskone, jota käytettiin Euroopassa 1200-luvulta 1500-luvulle saakka.


title: Trebuchet

text: Vastapainokatapultti oli korkea piirityskone, jossa raskas kivikuorma veti varren alas ja sinkosi ammuksen vihollislinnaa päin. Kone oli tavallaan suuri mekaanisesti toimiva linko. Kymmenet miehet latasivat heittokoneen toimintavalmiiksi vinssillä. Pienempiä vastapainokatapultteja voitiin käyttää myös pelkästään miesvoimalla, asettamalla heittovarren toiseen päähän köysiä, joista usein kymmenien miesten voimalla pystyttiin vetämään heittovartta ja näin heittämään ammus. Suuremmat laitteet, jotka toimivat varsinaisella vastapainolla, olivat hyvin hitaita, ja niiden lataamiseen saattoi mennä jopa tunteja. Ne olivat kuitenkin hyvin tehokkaita ja kykenivät tuhoamaan tehokkaasti vihollisen rakennuksia ja puolustusasemia. Vastapainokatapultti pystyi heittämään huomattavasti suurempia ja painavampia ammuksia kuin aiemmat heittokoneet, kuten ballistat ja onagerit. Toisaalta vastapainokatapultti oli huomattavasti raskaampi, ja ainakin suurimmat laitteet olivat niin kömpelöitä liikutella, että ne usein koottiin tai jopa rakennettiin kokonaan paikan päällä.


title: Trebuchet

text: Vastapainokatapulteissa käytettiin ammuksina yleensä raskaita, pyöreäksi veistettyjä kivenjärkäleitä, mutta ammuksina voitiin käyttää myös esimerkiksi napalmin tavoin toimivalla hyvin paloaralla öljyllä kastettuja ammuksia (vrt. kreikkalainen tuli), kuolleiden ihmisten ja eläinten ruumiita ja jopa ampiaispesiä ja vangiksi joutuneita vihollissotilaita voitiin singota muurin sisäpuolelle aiheuttamaan tauteja ja ruttoa, näin heikentäen puolustusta.


title: Trebuchet

text: Trebuchet'n kaltainen heittokone lienee alun perin keksitty 800-luvulla Kiinassa, mutta vastapainon sijaan käyttövoimana on ollut 50-100 miestä, jotka kukin ovat vetäneet vipuvarteen kiinnitetyistä köysistä. Ensimmäinen kirjallinen kuvaus todellisesta vastapainolla toimivasta trebuchet'sta on Nikean piirityksestä vuodelta 1097, ja sen keksijäksi mainitaan Bysantin keisari Aleksios I Komnenos. Hänen innovaationsa oli korvata ihmisvoima vastapainolla; näin linkovarrelle ja ammukselle saatiin suurempi kiihtyvyys. Seuraava maininta on vuodelta 1124 Tyroksesta; ristiretkeläiset käyttivät vastapainokatapultteja piirittäessään kaupunkia.


title: Trebuchet

text: Arabimaissa vastapainokatapultti tunnettiin nimellä "manjaniq firanji", frankkilainen heittokone, erotuksena köysikäyttöisestä manjaniqista. Vastapainokatapultit levisivät lopulta 1268 Kiinaan mongolien piirittäessä Fanchengia ja Xiangyangia. Mukanaan heillä oli arabialaisia ja armenialaisia insinöörejä, jotka rakensivat heille näitä laitteita.


title: Trebuchet

text: Englantilaiset käyttivät vastapainokatapultteja Doverin piirityksessä vuonna 1216. Vastapainokatapultti oli eurooppalaisten keskuudessa suosittu sotakone tuhovoimansa vuoksi. Ranskalaiset käyttivät niitä sodassa Englantia vastaan. Trebuchet't kasvoivat lopulta valtavan kokoisiksi, ja niiden virittämiseen ampumakuntoon käytettiin suuria polkumyllyjä. Ammus saattoi painaa 100–1 500 kilogrammaa ja koneen tehollinen kantama olla 300–500 metriä. Parhaimmillaan saatettiin päästä ampumanopeuteen 2 laukausta minuutissa.


title: Trebuchet

text: Vuonna 1521 espanjalainen konkistadori Hernán Cortés käytti vastapainokatapultteja piirittäessään asteekkien pääkaupunkia Tenochtitlánia.


title: Trebuchet

text: Vielä 1600-luvun alkupuolella sotilaat ja oppineet kiistelivät siitä, oliko tämänkaltainen heittokone yhtä tehokas kuin silloiset tuliaseet.


title: Psychobilly

text: Psychobilly on rockmusiikin tyyli, joka perustuu punkrockin ja rockabillyn yhdistämiseen, ja on osin yhteydessä deathrockiin. Se on yksi monista rockabillyn alalajeista johon kuuluvat myös punkabilly, surfabilly ja gothabilly. Tyylin harvinaisempia alalajeja ovat m.m. voodoobilly ja thrashabilly tai trashabilly.


title: Psychobilly

text:
Psychobillykappaleiden sanoituksissa on usein viittauksia kauhu- ja eksploitaatioelokuviin. Psychobilly kehittyi 1980-luvulla The Crampsin ja The Meteorsin vaikutuksesta. Yksi tärkeimpiä psychobillyn keskuksia oli Lontoon länsiosassa ollut Klubfoot-niminen klubi.
Tunnetuimpia psychobilly-yhtyeitä ja artisteja ovat muun muassa The Meteors, Nekromantix, Tiger Army, Demented Are Go, Mad Sin, Mojo Nixon, Horrorpops ja Batmobile.


title: Psychobilly

text:
Tyyli levisi v. 1981 Stray Catsien ensimmäisen albumin kautta yleisön tietoisuuteen.
Rockabilly-yhtye Crazy Cavan teki ainakin kaksi psychobilly-albumia: "Hey Teenager" (1982) ja "Let's F***in' Rock" (2008).
Suomalaisia psychobilly-yhtyeitä olivat vuosina 1981-82 mm. Falcons ja Moondogs.
'Psychobilly'-sana tulee Johnny Cashin kappaleesta "One Piece at Time", jossa mainitaan '"Psychobilly Cadillac"', joka tosin ei tuolloin liittynyt nykyisin psychobillynä tunnettuun musiikkiín millään lailla. Psychobilly-tyyli syntyi vasta myöhemmin.Stray Cats on rockabilly-yhtye ja sen ensimmäinen albumi "Stray Cats" on psychobillyä.Vuosien saatossa psychobilly on pirstoutunut tai yhdistynyt erilaisiin alalajeihin.


title: DaKKI-menetelmä

text: DaKKI-menetelmä on viemäreiden kunnostusmenetelmä, jonka Bror Eklund keksi vuonna 1991. Kunnostus tehdään pinnoittamalla vanhat putket sisäpuolelta hyvin tarttuvalla, joustavalla epoksilla. Työssä käytetään erikoistyökaluja ja kaikkia työvaiheita seurataan videokameralla.


title: DaKKI-menetelmä

text: Svenska Boverket on myöntänyt tyyppihyväksynnän DaKKI-menetelmälle vuonna 2003.


title: Mahmud Abbas

text: Mahmud Abbas (, s. 26. maaliskuuta 1935), joka myös tunnetaan kutsumanimellä Abu Mazin (ابو مازن) on palestiinalaishallinnon presidentti, Fatahin johtava poliitikko ja Palestiinan vapautusjärjestön puhemies 11. marraskuuta 2004 alkaen, Jasser Arafatin kuoleman jälkeen. Hän toimi palestiinalaishallinnon pääministerinä maaliskuusta lokakuuhun 2003, jolloin hän erosi vallanjaon erimielisyyksien vuoksi.


title: Mahmud Abbas

text: Abbas syntyi 1935 Safedissa (nykyisin Zefat, Israel), Brittiläisessä Palestiinan mandaatissa. Israelin perustamisen jälkeen 1948 ja Jordanian ja Egyptin miehitettyä loput Palestiinasta Abbas joutui pakolaisena Syyriaan, jossa hän valmistui Damaskoksen yliopistosta, ennen muuttamistaan Egyptiin opiskelemaan lakia. Abbas opiskeli myös Moskovassa, jossa hän sai tohtorin arvon historiassa. Hänen väitöskirjansa aihe oli sionismin historia.


title: Mahmud Abbas

text: 1950-luvulla Abbas liittyi muiden palestiinalaisten politiikkaan Qatarissa, jossa hän työskenteli hallinnossa. Hän tutustui joukkoon ihmisiä, jotka myöhemmin nousivat PLO:n avainasemiin, ja oli mukana perustamassa Fatahia 1957. 1960-, 1970-, ja 1980-luvuilla Abbas seurasi PLO:n mukana Jordaniaan, Libanoniin ja Tunisiaan. Häntä ei juuri huomioitu, mutta Abbasin sanotaan muodostaneen salaiset suhteet vasemmistolaisten ja pasifististen juutalaisryhmien kanssa 1970- ja 1980-luvuilla ja häntä pidetään yhtenä vuoden 1993 Oslon sopimuksen pääarkkitehdeista.


title: Mahmud Abbas

text: Abbasia on syytetty myös terrorismista: Muhammad Da’ud Auda, Münchenin verilöylyn 1972 pääsuunnittelija, sanoo Abbasin rahoittaneen iskun. Väitettä ei ole voitu vahvistaa todeksi. Abbas oli ensimmäinen PLO:n edustaja, joka vieraili Saudi-Arabiassa, tammikuussa 1993 paikaten välejä PLO:n asetuttua Saddam Husseinin puolelle Persianlahden sodassa.


title: Mahmud Abbas

text: Alkuvuodesta 2003 sekä Israel että Yhdysvallat kieltäytyivät neuvottelemasta Jasser Arafatin kanssa, jolloin Abbasin asema PLO:n johdossa muuttui näkyvämmäksi. Yhtenä viimeisistä Fatahin perustajajäsenistä hänellä on uskottavuutta palestiinalaisten asian puolesta, kun osa johtajistosta on estynyt (kuten Marwan al-Barghuthi, joka on vankilassa Israelissa tuomittuna viidestä murhasta). Abbasin maine pragmaatikkona toi hänelle arvovaltaa kansainvälisissä yhteyksissä ja osassa palestiinalaishallintoa, ja Arafat nimitti hänet pääministeriksi maaliskuussa 2003.


title: Mahmud Abbas

text: Abbasin kausi pääministerinä johti lukuisiin konflikteihin Arafatin kanssa vallanjaosta. Abbas vihjasi useita kertoja eroavansa, jos hän ei saisi lisää valtaa palestiinalaishallinnon suhteen. Syyskuussa 2003 hän vaati parlamentilta lausuntoa tästä.


title: Mahmud Abbas

text: Abbas ajautui myös ristiriitoihin terroriryhmien, etupäässä Islamilaisen Jihadin ja Hamasin kanssa. Hänen käytännönläheinen suhtautumisensa oli täysin ristiriidassa niiden tavoitteiden kanssa. Aluksi hän oli vannonut olevansa käyttämättä väkivaltaa pyrkien sisällissodan estämiseen ja yritti neuvotteluratkaisua. Hän saikin aikaan palestiinalaisten yksipuolisen tulitauon. Jatkuva kansannousu kuitenkin pakotti Abbasin pyrkimään militanttien ryhmien aseistariisuntaan, johon taas Arafat ei ollut valmis antamaan palestiinalaisten turvallisuusjoukkoja.


title: Mahmud Abbas

text: 4. syyskuuta 2003 mielenosoitukset saavuttivat huippunsa, ja Abbas sai tappouhkauksia. Hän kutsui koolle lakiasäätävän neuvoston istunnon ja jätti eronpyyntönsä 6. syyskuuta. Hänen seuraajakseen nimitettiin 10. syyskuuta Ahmad Qurai’. Abbas jatkoi toimessa, kunnes Qurai’ vannoi virkavalansa 7. lokakuuta.


title: Mahmud Abbas

text: Tämän jälkeen Abbasia ei nähty ennen tammikuuta 2004, jolloin hän neuvotteli eri ryhmittymien kanssa Gazassa. Jasser Arafatin kuoleman jälkeen Abbas valittiin PLO:n puheenjohtajaksi.


title: Mahmud Abbas

text: 25. marraskuuta 2004 Fatahin vallankumousneuvosto nimitti Abbasin pääehdokkaakseen palestiinalaishallinnon presidentinvaaleihin 9. tammikuuta 2005. Hän oli selvä ennakkosuosikki, ja ovensuukyselyt ennustivat hänelle 66–70 % kannatusta, kun hänen vahvin kilpailijansa, Mustafa al-Barghuthi, jäi noin 20 % kannatukseen. Abbas sai vaaleissa 62 % äänistä.


title: Mahmud Abbas

text: Mahmud Abbasista tuli järjestyksessä palestiinalaisten toinen presidentti, kun hän vannoi 15. tammikuuta 2005 virkavalansa. Edesmenneen Jasser Arafatin seuraajana hän astui virkaansa palestiinalaisten parlamentin erityisistunnossa. Pääministeri Ariel Sharon ilmoitti 14. tammikuuta, että Israel katkaisee kaikki suhteet vasta valittuun palestiinalaisten presidenttiin, kunnes tämä on pannut palestiinalaisten aseryhmät kuriin, ja äärijärjestöjen itsemurhaiskut loppuvat.


title: Mahmud Abbas

text: Tammikuussa 2006 islamistinen Hamas voitti vaalit ja vie suurimman puolueen aseman Abbasin Fatahilta. Fatahin pääministeri Ahmad Qurai’ joutui luovuttamaan paikkansa Hamasin Isma’il Haniyyalle, joka johti kansainväliseen tuomioon Israelin, Yhdysvaltain ja Euroopan unionin luokiteltua Hamasin terroristijärjestöksi. Israel on jäädytti palestiinalaishallinnolle menevät tulli- ja verotulot ja Euroopan unioni ja Yhdysvallat palestiinalaishallinnon palkkamenoiksi tarkoitetut avustukset. Jotkin valtiot antoivat kuitenkin apua palestiinalaisille presidentti Abbasin kautta. Tämä vahvisti presidentin asemaa suhteessa pääministeriin ja parlamenttiin, vaikka sitä oli pitänyt vähentää Jasser Arafatin pitkän hallintokauden jälkeen.


title: Mahmud Abbas

text: Kesäkuussa 2007 Hamas valtasi koko Gazan kaistan Fatahia vastaa käymänsä taisteluiden jälkeen. Tuon jälkeen Abbas erotti pääministeri Haniyyan ja nimitti tilalle taloustieteilijä Salam Fayyadin.


title: Mahmud Abbas

text: Abbas valittiin tammikuussa 2005 nelivuotiskaudelle, jonka piti päättyä 9. tammikuuta 2009. Palestiinalaishallinnon perustuslain mukaan hänen seuraajakseen tulisi 60 päivän ajaksi ennen vaalien järjestämistä parlamentin puhemies, joka on Hamasia edustava Abdel Aziz Dweik, jonka Israel pidätti ja tuomitsi 36 kuukaudeksi vankeuteen terroristiseen ryhmään kuulumisesta. Abbas sanoi kuitenkin jäävänsä presidentiksi vielä vuoden ajaksi, koska lain mukaan presidentin- ja parlamenttivaalit on järjestettävä samaan aikaan, jälkimmäiset tammikuussa 2010. Hamas ja osa lakiasiantuntijoista kiistivät Abbasin perustelut. PLO:n keskuskomitea päätti edelleen siirtää vaaleja 28. päiväksi kesäkuuta 2010 ja jatkaa Abbasin ja parlamentin toimikautta vielä tähän asti.


title: Green Day

text: Green Day on yhdysvaltalainen punk rock -yhtye, jonka laulaja-kitaristi Billie Joe Armstrong ja basisti Mike Dirnt perustivat Kaliforniassa vuonna 1986. Armstrongin ja Dirntin ohella yhtyeen kokoonpanoon kuuluvat yhtyeessä vuodesta 1990 soittanut rumpali Tré Cool ja vuodesta 1999 yhtyeen kanssa esiintynyt ja levyttänyt kitaristi Jason White, josta tuli yhtyeen virallinen jäsen vuonna 2012. Myöhemmin se on noussut yhdeksi punk-historian merkittävimmistä yhtyeistä.


title: Green Day

text: Green Day oli uransa alussa yksi 924 Gilman Street -klubin punk-skenen merkittävimpiä nousevia yhtyeitä. Yhtye julkaisi ensimmäisen EP-levynsä "1,000 Hours" vuonna 1989 indie-levymerkillä Lookout! Records. Vuonna 1994 Green Dayn julkaisi albumin "Dookie", joka oli yhtyeen ensimmäinen julkaisu Reprise Records -levymerkillä. Albumista tuli valtava kaupallinen menestys, ja se on myynyt yli kymmenen miljoonaa kappaletta pelkästään Yhdysvalloissa. Albumin menestymisen johdosta Green Day oli yksi tärkeimmistä yhtyeistä, joiden ansiosta punk rock nousi takaisin valtavirran suosioon Yhdysvalloissa.


title: Green Day

text: Yhtyeen kolme seuraavaa albumia, "Insomniac" (1995), "Nimrod." (1997) ja "" (2000) eivät saavuttaneet "Dookien" kaltaista kaupallista menestystä, vaikka "Insomniac" ja "Nimrod." ylittivätkin Yhdysvalloissa platina- ja "Warning:" kultalevyrajan. Vuonna 2004 yhtye julkaisi seitsemännen albuminsa, rock-oopperan "American Idiot", joka myi Yhdysvalloissa yli kuusi miljoonaa kappaletta ja teki yhtyeen suosituksi nuoremman sukupolven keskuudessa. Vuonna 2009 Green Day saavutti uransa suurimman listamenestyksen albumillaan "21st Century Breakdown", jota seurasivat vuonna 2012 julkaistut "¡Uno!"-, "¡Dos!"- ja "¡Tré!" -albumit.


title: Green Day

text:
Yli 75 miljoonaa levyä myynyt Green Day on yksi kaikkien aikojen kaupallisesti menestyneimpiä yhtyeitä. Se on voittanut uransa aikana viisi Grammy-palkintoa. Albumista "American Idiot" tuotettu Broadway -musikaali palkittiin kahdella Tony-palkinnolla, ja vuonna 2015 yhtye liitettiin osaksi Rock and Roll Hall of Famea.
Billie Joe Armstrong ja Mike Dirnt ovat Green Dayn perustajajäseniä. He tapasivat toisensa ensimmäisen kerran kymmenvuotiaina vuonna 1982 Kaliforniassa sijaitsevan John Sweet High Schoolin kahvilassa. Oltuaan toistensa luona yökylässä he soittivat vanhoja heavy metal -klassikoita, kuten Ozzy Osbournea, Def Leppardia ja Van Halenia. Armstrongin oltua kymmenvuotias hänen isänsä kuoli, mistä kertoo yhtyeen vuonna 2004 julkaistun albumin "American Idiot" surumielinen laulu ”Wake Me Up When September Ends”. Billie oli 14-vuotias tehdessään ensimmäisen laulunsa ”Why Do You Want Him?”, joka kertoo Armstrongin äidistä ja isäpuolesta. Vuonna 1987 Billie Joe ja Mike värväsivät rumpali John Kiffmeyerin (Al Sobrante) ja muodostivat Sweet Children -yhtyeen. He soittivat ensimmäisen virallisen keikkansa Rod’s Hickory Pitissä. Pian he alkoivat tehdä keikkoja muiden yhtyeiden lämppäreinä Gilman Street -klubilla, Berkeleyssä.


title: Green Day

text: Ollessaan 17-vuotiaita lukiolaisia yhtye levytti ensimmäisen EP:nsä "1,000 Hours" kahdessa päivässä. Ennen EP:n julkaisua huhtikuussa 1989 yhtye vaihtoi nimensä Sweet Childrenistä Green Dayksi. Pian sen jälkeen Dirnt valmistui, Armstrong jätti koulun kesken päivää ennen 18-vuotissyntymäpäiviään. "1,000 Hours" sai pian seuraa muista julkaisuista, muun muassa EP:t "Slappy" ja "Sweet Children" sekä LP "39/Smooth".


title: Green Day

text: Albumi "1,039/Smoothed Out Slappy Hours" oli kokoelma aiemmista julkaisuista ja julkaistiin vuonna 1990. Nimi tulee EP:iden ("1,000 Hours" ja "Slappy") sekä LP:n ("39/Smooth") nimistä. Albumin julkaisi paikallinen riippumaton levy-yhtiö Lookout! Records. Pian julkaisun jälkeen John Kiffmeyer päätti jättää yhtyeen ja keskittyä opintoihinsa. Armstrong ja Dirnt värväsivät uuden rumpalin, toisen Gilman Streetin veteraanin, Tré Coolin. Tré oli soittanut The Lookouts! -yhtyeessä rumpalina jo kaksitoistavuotiaasta asti. Muita The Lookout!:in jäseniä olivat Kain Kong ja Lawrence "Larry" Livermore, Lookout! Recordsin omistaja. Green Dayn toinen albumi, "Kerplunk!" (1992), oli Tré Coolin ensiesiintyminen yhtyeessä.


title: Green Day

text:
Green Day kasvatti mainettaan niin sanotulla vanhanaikaisella tavalla – ansaitsemalla sen. Ennen ensimmäisen sopimuksen solmimista suuren levy-yhtiön kanssa he olivat jo olleet viidellä kiertueella ajaen rannikolta toiselle majoittuen ystävien ja fanien luona. Saatuaan Reprise Recordsin tuottajan Rob Cavallon huomion, heillä oli edessään ensimmäinen suuren levy-yhtiön sopimus huhtikuussa vuonna 1993. Pian sopimuksen solmimisen jälkeen he alkoivat levyttää albumia, joka julkaistiin vuonna 1994 ja olisi heidän pääsylippunsa maineeseen. Albumi oli nimeltään "Dookie".
Vaikka "Dookien" kokonaiskesto oli vain hieman yli 39 minuuttia, oli se silti menestys. "Dookie" tutustutti suuren yleisön Green Dayn energiseen punk rockiin. Green Dayn kappaleita muun muassa tuhopoltoista ja itsetyydytyksestä on luonnehdittu epävirallisiksi kansallislauluiksi. Laulaessaan omista murheistaan ja nuoruuden ongelmistaan Green Day huomasi, että heidän lisäkseen oli tuhansia samanlaisia nuoria painimassa samojen ongelmien kanssa. Oli muotia olla kypsymätön. "Dookie" myi kymmenen miljoonaa kappaletta pelkästään Yhdysvalloissa ja yli 16 miljoonaa kappaletta maailmanlaajuisesti ollen tähän mennessä yhtyeen myydyin albumi. Se voitti myös vuoden 1994 Grammy-palkinnon parhaasta alternative-albumista. Seuraavilla albumeilla, "Insomniac" ja "Nimrod.", Green Dayn onnistui säilyä uskollisina punk-musiikille samalla todistaen, että he eivät olleet vain kovaa huutava poikalauma. Nimrodilta nousi yllätysmenestykseen rauhallinen, pääasiassa kitaralla soitettu, ”Good Riddance (Time of Your Life)”, joka on kuultu muun muassa useissa televisiosarjoissa sekä urheilutapahtumissa. Tähän aikaan yhtyeen jäsenet olivat perustamassa perheitä, ja oli muutenkin selvää, että he olivat kasvamassa sekä omina itsenään että yhtyeenä. Yhteisymmärryksen tuloksena yhtye piti kahden vuoden tauon voidakseen keskittyä perheisiinsä.


title: Green Day

text: Vuonna 2000 Green Day palasi musiikin pariin albumilla "". Albumi poikkesi suuresti kaikista Green Dayn aikaisemmista albumeista ollen melodisempi ja rauhallisempi. Vaikka kriitikot kehuivat albumia, eivät fanit siitä suuresti innostuneet, ja se onkin yhtyeen vähiten myynyt albumi. Levyn suosituimmaksi kappaleeksi nousi ”Minority”. Seuraavat vuodet kuluivat tehden muutaman kiertueen ja julkaisten pari kokoelmalevyä, "International Superhits!":n vuonna 2001 ja "Shenanigansin" vuonna 2002. "International Superhits!" -albumilla jossa on uudestaan levytetty kappale ”Maria” ja täysin uusi kappale ”Poprocks & Coke”. "International Superhits!":n kanssa tuli myös DV"D International Supervideos!", johon on yhdistetty kappaleiden musiikkivideoita.


title: Green Day

text: Monen vuoden tauon jälkeen Green Daylla oli myös epäonnen hetkensä, sillä kuin yhtye oli nauhoittanut albumin "Cigarettes and Valentines" vuonna 2003, nauhat olivat kadonneet. Yhtyettä uhkasi hajoaminen, mutta nauhojen katoamisen huolimatta Green Day oli yhtä ja pysyi sitkeästi bändinä. Vuoden tauon jälkeen syyskuussa 2004 Green Day julkaisi tähän saakka menestyneimmän albuminsa "American Idiotin". Albumilla yhtye kritisoi Yhdysvaltojen mediaa, hallitusta ja sen politiikkaa, varsinkin Irakin sotaa. Albumilta ensimmäinen julkaistu single ”American Idiot” oli ensimmäinen Green Dayn kappale, joka nousi listaykköseksi Billboard Charts -listalla. Toisena levyltä julkaistu ”Boulevard of Broken Dreams” -single oli vielä suurempi hitti, ja se ylsi ensimmäisenä Green Dayn kappaleena Yhdysvaltain virallisen musiikkilistan ykköspaikalle. Albumilta julkaistiin singlenä myös ”Holiday” ja ”Wake Me Up When September Ends”. "American Idiot" -kiertue oli Green Dayn siihen mennessä suurin ja sen huipensi Englannissa tehty keikka, josta tehtiin "Bullet in a Bible" -liveCD/DVD.


title: Green Day

text:
"American Idiot" sai seitsemän Grammy-ehdokkuutta, joista se voitti parhaan rockalbumin palkinnon. Se sai Green Dayn laskevan uran taas nousemaan, nosti heidät lopullisesti koko maailman tietoisuuteen ja sai lopultakin aikaan heidän ansaitsemansa kunnian ja menestyksen.
Vuonna 2004 julkaisemaansa albumia "American Idiot", yhtye kutsuu punk rock -oopperaksi. Levy käänsi Green Dayn laskussa olleen uran uuteen nousuun ja menestyi listoilla paremmin kuin yksikään aikaisempi albumi.


title: Green Day

text: Green Day julkaisi toukokuussa 2009 "21st Century Breakdown" -albumin, joka on menestynyt hyvin. Albumin tunnetuimpia kappaleita ovat ”Know your Enemy”, ”East Jesus Nowhere”, ”21st Century Breakdown”, ”iViva La Gloria!”, ”The Static Age” ja ”21 Guns”. Albumissa on kolme osaa; ”Heroes and Cons”, ”Charlatans and Saints” sekä ”Horseshoes and Handgrenades”. "21st Century Breakdown" -kiertueilta tehtiin kaksi livelevyä: "" ja "Awesome as Fuck" -levyn DVD on Tokiosta. Yle TV2:lta on tullut Green Dayn "21st Century Breakdown Tour" Oaklandista, Kaliforniasta ("Yle Live Green Day") ja Jim-kanavalta dokumentti yhtyeestä. 11. elokuuta 2011 bändillä oli salainen keikka Tiki Baarissa, Costa Mesassa, Kaliforniassa.


title: Green Day

text: Yhtye julkaisi vuonna 2012 eri musiikkigenrejä sisältävän trilogia-levysarjan "¡Uno!", "¡Dos!" ja "¡Tré!". Tammikuun 22. päivä 2013 yhtye julkaisi ¡Cuatro!n, joka on dokumentti DVD levytrilogian nauhoitusajoista. Julkaistiin myös toinen dokumentti, Broadway Idiot, joka kertoo American Idiot musikaalista. Maaliskuun 10. päivä 2013 yhtye aloitti 99 Revolutions - maailmankiertueen. Kesäkuussa 2013 Green Day rikkoi Emirates Stadiumilla yleisöennätyksen, 60 000 lippua myytiin. He soittivat 99 Revolutions - maailmankiertuulla kesäkuun 26. päivä Hietaniemen uimarannalla, Helsingissä Rock the Beach - festivaalilla. Reading - festivaalilla yhtye soitti Dookie - albumin alusta loppuun. Saman tempun he tekivät muutamana päivänä Euroopan keikoilla.


title: Green Day

text: 19. huhtikuuta 2014 julkaistiin Demolicious, joka sisälsi demoversioita levytrilogian "¡Uno!", "¡Dos!" ja "¡Tré!" kappaleista. Sitä nauhoitettiin ennen trilogian julkaisemista. Se julkaistiin Record Store Day kampanjassa, jossa levyjä oli vain rajallinen määrä. Albumilla oli ennenjulkaisematon kappale "State of Shock" sekä akustinen versio kappaleesta "Stay the Night" levyltä "¡Uno!".


title: Green Day

text: Joulukuussa 2014 ilmoitettiin, että Green Day vihitään Rock and Roll Hall of Fameen vuonna 2015.


title: Green Day

text: Huhtikuun 16. päivänä 2015 yhtye soitti ensimmäisen keikkansa yli vuoteen. He soittivat kaksi keikkaa. Ensimmäinen keikka soitettiin ensimmäisellä kokoonpanolla "Sweet Childreninä" ja toinen keikka nykyisellä kokoonpanolla. Kaksi päivää myöhemmin yhtye vihittiin Rock and Roll Hall of Fameen.


title: Green Day

text: Jouluaattona 2015 Green Day julkaisi joulupyhien kunniaksi kappaleen "Xmas Time of the Year".


title: Green Day

text: Huhtikuussa 2016 Billie Joe Armstrongin Instagram - tilillä käy ilmi, että yhtye on tällä hetkellä studiolla työstämässä vuoden 2012 levytrilogialle seuraajaa. Albumin nauhoitukset ovat alkaneet jo vuonna 2015, jolloin yhtye on tehnyt muutamia demo-kappaleita. Elokuun alussa 2016 Billie Joe Armstrong vahvisti Twitter - tilillään, että yhtye julkaisisi 11. elokuuta 2016 "Bang Bang" - nimisen singlen tulevalta albumilta. Päivien varella jäsenten ja yhtyeen Instagram - tileille on ilmestynyt vihjailevia kuvia, joissa on mainittu "Bang Bang" - singlestä.


title: Green Day

text: 11. elokuuta julkistettiin albumin nimeksi Revolution Radio. Albumista julkistettiin myös kappalelista, kansikuva ja julkaisupäivä (7.10.2016).


title: Green Day

text: 9. syyskuuta albumilta julkaistiin toinen single "Revolution Radio".


title: Green Day

text: Green Dayn levyjä on myyty maailmanlaajuisesti jo yli 70 miljoonaa kappaletta, mikä tekee yhtyeestä kaikkien aikojen kaupallisesti menestyneimmän punk-yhtyeen. Green Day esiintyi toisen kerran Suomessa 8. kesäkuuta 2010. Samana päivänä ilmestyi myös maailmanlaajuisesti "" -videopeli.


title: Green Day

text: Yhtyeen musiikki eroaa aiempien vuosikymmenten punkista ollen enemmän tyyliltään punk rockia. Green Dayn suosio on innoittanut myös muita punk- ja rock-yhtyeitä, kuten Sum 41:a ja Good Charlottea.Vuodesta 1991 asti Green Dayn jäsenillä on ollut sivuprojekteja muiden muusikoiden kanssa. Merkittäviä näistä ovat olleet Billie Joe Armstrongin Pinhead Gunpowder (jossa on mukana Green Dayn keikkakitaristi Jason White), The Frustrators, jossa Mike Dirnt soittaa bassoa ja The Network, jossa on arveltu kaikkien Green Dayn jäsenten soittavan taiteilijanimillä. Green Day (Armstrong, Dirnt ja Cool) on myös perustanut new wave -musiikkia soittavan Foxboro Hot Tubs -yhtyeen, joka keikkaili vuoden 2008 kesän Yhdysvalloissa. Green Dayn fanit ovat rynnänneet katsomaan idoleitaan uudessa bändissä. Foxboro Hot Tubsin albumi "Stop, Drop and Roll" julkaistiin 20. toukokuuta 2008.


title: Green Day

text: Green Dayn hyväntekeväisyystöihin kuuluu yhteistyö U2:n kanssa vuonna 2006 ”The Saints Are Coming” -kappaleella, jolla autettiin keräämään rahaa Music Rising -järjestölle hurrikaani Katrinan tuhoamien musiikki-instrumenttien puolesta sekä Natural Resources Defense Council’n (=luonnonvarojen suojeluvaltuusto) tukeminen ”Move America Beyond Oil” -kampanjassa ja muussa ympäristönsuojelussa.


title: Green Day

text: Vuonna 2007 Green Day esiintyi "The Simpsons Movien" alussa esittäen "Simpsonit"-sarjan tunnuskappaleen. Elokuvassa keikka päättyy siihen, että järven saastunut vesi aiheuttaa vedessä kelluvan lavan uppoamisen tappaen koko yhtyeen.


title: Green Day

text: Green Day julkaisi coverin John Lennonin kappaleesta ”Working Class Hero” "Instant Karma: The Amnesty International Campaign to Save Darfur" -albumille. Yhtye esitti kappaleen "American Idolin" finaalijaksossa. Kappale sai Grammy-ehdokkuuden vuonna 2008.


title: Göran Persson

text: Hans Göran Persson (s. 20. tammikuuta 1949) on ruotsalainen poliitikko. Hän toimi Ruotsin pääministerinä vuosina 1996–2006 ja Ruotsin sosialidemokraattisen työväenpuolueen puheenjohtajana 1996–2007.


title: Göran Persson

text: Persson syntyi Vingåkerissa, Södermanlandissa. Hän on opiskellut Örebron korkeakoulussa, muttei ole valmistunut.


title: Göran Persson

text: Persson työskenteli Ruotsin sosiaalidemokraattisessa nuorisojärjestössä; hänet valittiin Katrineholmin kunnanvaltuustoon ja 1979–1984 valtiopäiville. Tämän jälkeen Persson osallistui jälleen kunnallispolitiikkaan, kunnes hänet valittiin vuonna 1989 opetusministeriksi, missä tehtävässä hän toimi vuoteen 1991. Sosiaalidemokraattien palatessa hallitukseen vuonna 1994 Perssonista tuli valtiovarainministeri, jossa tehtävässä hän toimi vuoteen 1996, jolloin hän nousi Ingvar Carlssonin seuraajaksi pääministerinä ja puoluejohtajana.


title: Göran Persson

text: Göran Persson avioitui Anitra Steenin kanssa joulukuussa 2003. Tätä ennen hän oli avioliitossa Annika Barthinen kanssa 1994–2003. Hänellä on kaksi tytärtä ensimmäisestä avioliitostaan Gunnel Claessonin kanssa.


title: Göran Persson

text: Persson sai 20. syyskuuta 2004 New Yorkissa "World Statesman Award" -palkinnon alkuvuoden kansanmurhien vastaisesta foorumista Tukholmassa.


title: Visio

text: Visiota voidaan arkikielellä kutsua myös unelmaksi. Visio on arkijohtamisen peruskivi. Sen avulla pyritään luomaan jokaiselle työntekijälle kuva tulevaisuudesta, joka vetoaa sekä ajatteluun että tunteisiin. Visio on jotakin, jonka yksilö haluaa saavuttaa ja joka innostaa häntä. Useimmille ihmisille se on pohjimmiltaan pyrkimys luoda jotakin taloudellista voittoa suurempaa ja merkityksellisempää. Ilman visiota työssä ei ole merkitystä, suuntaa eikä ohjetta esimerkiksi siihen, miten tehtäviä ja kehitystoimintaa priorisoidaan.


title: Visio

text: Visio on myös osa yrityksen, aatteellisen yhdistyksen tai muunlaisen järjestön strategiaprosessia. Strategia on yhteistä tietoa yrityksestä, yhdistyksestä tai järjestöstä ja sen toimintatavoista, ja se myös syntyy yhdessä tekemällä. Kun henkilöstö halutaan saada mukaan visiointiin, johdon tärkeimmiksi työkaluiksi nousevat tarinat ja kieli, joiden avulla luodaan innostusta. Tarinoiden voimaa hyödynnetään organisaatioiden visiointityössä vasta vähän. Tämä on eräs syy siihen, miksi visio on jäänyt monissa tapauksissa pelkäksi hokemaksi, jolla ei ole käytännön merkitystä.


title: Visio

text: Alun perin visio on tarkoittanut näkyä tai harhanäkyä, erityisesti uskonnollisessa tai huumavilla aineilla saavutetussa hurmostilassa koettua.


title: Thor

text: Thor (myös Tor, Thorr, Thór tai Þórr) on skandinaavisessa mytologiassa ukkosen jumala. Koska hän suojelee maanviljelijöitä tarujen jättiläisiltä, hän oli kansan keskuudessa hyvin suosittu jumala. Thor oli myös viikinkien suosituimpia jumalia ja monet viikingit käyttivät kaulakorua, johon oli kuvattu Thorin käyttämä Mjölner-vasara. Thorin kaltaisia, usein vasaralla tai nuijalla aseistautuneita ukkosenjumalia esiintyy laajalti Euroopan ja Lähi-idän mytologioissa. Thoriin verrattavia hahmoja ovat esimerkiksi mannergermaaninen Donar, kelttiläinen Taranis, slaavilainen Perun, suomalainen Ukko, kreikkalainen Zeus ja roomalainen Juppiter.


title: Thor

text: Viikon neljäs päivä torstai on nimetty Thorin mukaan.


title: Thor

text: Thor on skandinaavisen mytologian voimakkaimpia jumalia. Thor on hyvin vahva, muttei erityisen älykäs. Hänet kuvataan lihaksikkaana ja punapartaisena miehenä, joka on pukeutunut karhuntaljaan ja pitää käsissään Mjölner-vasaraa. Thor kulkee taivaan halki vaunuissa, jota vetää kaksi vuohipukkia Tandgniostr ja Tandgrisner. Hänen isänsä on ylijumala Odin ja äitinsä Maa. Thorin vaimon nimi on Siv. Hänellä on kaksi poikaa, Magni jotuni Järnsaxan kanssa ja Modi Sivin kanssa, tytär Thrud sekä ottopoika Thjálfi ja -tytär Röskva. Thor on myös Sivin pojan Ullin isäpuoli. Thorin hallitusalue on Trudvang. Siellä sijaitsee hänen talonsa Bilskimir jossa on viisisataaneljäkymmentä huonetta.


title: Thor

text: Thorin ase on Mjölner, valtava vasara, jota hän käytti surmatessaan jättiläisiä. Viikingit uskoivat, että Thor aiheuttaa Mjölnerillä salamoita ja ukkosmyrskyjä.


title: Thor

text: Thorilla on voimavyö, Megingjord, voimat kaksinkertaistava ihmevyö. Myös saamelaiset tietäjät ja jotkut Siperian kansat ovat pitäneet tämänkaltaisia vöitä, joiden on uskottu lisäävän henkisiä tai ruumiillisia kykyjä.


title: Thor

text: Eräässä tarinassa jääjättiläinen Thrym varasti Thorille rakkaan Mjöllnerin ja vaati vasaran palauttamista vastaan jumalatar Freijan kättä. Thor naamioitui Freijaksi ja ystävänsä Loki-jumalan kanssa saapui jättiläisten luokse. Jättiläiset pitivät suuret juhlat, sillä pian Freijaksi naamioitunut Thor menisi naimisiin jättiläisen kanssa. Thor mässäili niin paljon, että oli melkein paljastua, ellei Loki olisi selittänyt valtavan ruokahalun johtuvan häävalmistelujen aiheuttamasta jännityksestä. Juuri kun häät olivat alkamassa, Thor paljasti itsensä, otti Mjöllnerin ja tappoi kaikki jättiläiset mukaan lukien Thrymin.


title: Thor

text: Thor kuolee Ragnarökissä taistellessaan Midgårdin jättiläiskäärmettä vastaan. Hän tappaa käärmeen, mutta kuolee myös itse käärmeen myrkkyyn.


title: Thor

text: Thor matkusteli ympäri Midgardia apulaisensa kanssa. Matkallaan hän tapasi Hymir-jättiläisen, joka oli kalastusmatkalla. Huomatessaan mahdollisuutensa nähdä Maailmankäärme Thor päätti kysyä voisiko liittyä jättiläisen seuraan. Hymir tarkasteli Thoria ja totesi ettei tästä olisi apua pienen kokonsa takia. Thor piti temperamenttinsa kurissa ja kertoi Hymirille tarvitsevansa venettä. Tämä suostui loppujen lopuksi ottamaan Thorin mukaan, jos tämä hankkisi syötin. Thor löi Hymirin suurimman härän pään pois ja sitten he lähtivät veneellä edeten nopeasti kohti hyvää kalapaikkaa.


title: Thor

text: Thor ehdotti, että he menisivät vielä kauemmas ja tarttui airoihin. Hymir sanoi, että kauempana rannasta olisi vaarallista, sillä Jörmungandr saattaisi hyökätä. Thor ei kuitenkaan kuunnellut häntä vaan lähti melomaan kauemmas. Hymirin olo oli erittäin tukala. Vihdoin Thor lopetti soutamisen. Thor valitsi pitkän ja vahvan köyden, jonka päähän kiinnitti koukun ja siihen härän pään. Sen hän sitten heitti mereen.


title: Thor

text: Syvällä merenpinnan alla Midgårdin jättiläiskäärme kävi syöttiin ja nielaisi koukun. Se veti niin kauheasti, että sai Thorin horjumaan veneessä. Hän kuitenkin keräsi voimansa ja sai käärmeen vedettyä pintaan. Hän oli juuri nostamassa vasaraansa ja iskemässä käärmettä, kun Hymir tarttui puukkoonsa ja katkaisi Thorin köyden, ja otus pääsi karkuun. Thor heitti vasaransa käärmeen perään ja yhtäkkiä meri muuttui keltaisenvihreäksi. Vasara ei palannut enää Thorille, sillä käärme oli niellyt sen ja myöhemmin sylkäisi sen ulos ja Thrym-niminen jättiläinen sai sen haltuunsa. Hymir tajusi kuka Thor oli, mutta Thor löi Hymiriä, joka putosi veteen.


title: Mihail Fradkov

text: Mihail Jefimovitš Fradkov (, s. 1. syyskuuta 1950) oli Venäjän pääministeri maaliskuusta 2004 lähtien. Pääministerikautensa jälkeen Fradkov toimi ulkomaantiedustelun johdossa 2007-2016.


title: Mihail Fradkov

text: Fradkov on kotoisin läheltä Samaraa. Kansallisuudeltaan Fradkov on juutalainen. Hän on opiskellut konetekniikkaa (valmistui 1972) ja ulkomaankauppaa (1981). Vuonna 1973 hänet nimitettiin Neuvostoliiton Intian suurlähetystön taloudelliselle osastolle kahdeksi vuodeksi. Vuonna 1991 hän oli Venäjän edustaja GATT-neuvotteluissa.


title: Mihail Fradkov

text: Vuonna 1992 Fradkov nimitettiin varaulkomaankauppaministeriksi ja 1993 ensimmäiseksi varaulkomaankauppaministeriksi. 1997 Boris Jeltsin nimitti Fradkovin ulkomaankauppaministeriksi ja 1999 kauppaministeriksi.


title: Mihail Fradkov

text: Vladimir Putin nimitti hänet liittovaltion veropoliisiin 2001, jota ennen hän oli ollut Venäjän turvallisuusneuvoston varapääsihteeri. 2003 hänestä tuli Venäjän edustaja Euroopan unionissa. 1. maaliskuuta 2004 Putin nimitti hänet pääministeriksi, Viktor Hristenkon seuraajana. Duuma hyväksyi nimityksen 5. maaliskuuta.


title: Mihail Fradkov

text: Fradkov pyysi eroa 12. syyskuuta 2007 "lähestyvien poliittisten tapahtumien" – ilmeisesti joulukuun 2007 duuman vaalien vuoksi 12. syyskuuta 2007. Hän jatkoi virkaatekevänä pääministerinä kunnes duuma hyväksyi uudeksi pääministeriksi Viktor Zubkovin.


title: Mihail Fradkov

text: Lokakuusta 2007 syyskuuhun 2016 Fradkov toimi ulkomaantiedustelun johdossa. Semn jälkeen hän siirtyi Venäjän valtionrautateiden johtokuntaan.


title: Pollux

text: Pollux (Beta Geminorum, β Geminorum, β Gem) on designaatiostaan huolimatta Kaksosten tähdistön kirkkain tähti ja taivaan 17. kirkkain. Yleensähän beta on tähtikuvion toiseksi kirkkain tähti. Etäisyyttä Maahan sillä on noin 33,7 valovuotta, ja se on punainen jättiläinen.


title: Pollux

text: Pollux, kuten Castorkin, on saanut nimensä kreikkalaisessa mytologiassa esiintyvien kaksosten, dioskuurien, mukaan.


title: Pollux

text: Polluxilla on eksoplaneetta 1,64 AU:n päässä keskustähdestä. Pollux b:n massa on vähintään 2.3 ± 0.45 Jupiterin massaa ja kiertoaika noin 590 päivää. Sen kiertorata on miltei ympyrä.Polluxilla on eksoplaneetta.


title: Mega Man (pelisarja)

text: Mega Man, joka tunnetaan kotimaassaan Japanissa nimellä Rockman (), on Capcomin luoma videopelisarja, jolla on myös lukuisia sivuhaaroja. Valtaosa Mega Maneista kuuluu ensimmäisen pelin tavoin tasohyppelygenren klassikkoteoksiin. Mega Man on esiintynyt useammassa pelissä kuin yksikään toinen Capcomin pelihahmo. Yhteensä Mega Man -julkaisuja on yli 50, mikä tekee siitä yhden maailman laajimmista pelisarjoista.


title: Mega Man (pelisarja)

text: Mega Mania pidetään yleisesti Capcomin maskottina samaan tapaan kuin "Mariota" "Nintendon" tai "Sonicia" "Segan" maskottina. Alkuperäisen hahmon pikseligrafiikan suunnitteli ensimmäisen "Mega Man" -pelin ohjaaja Akira Kitamura, ja hahmon tarkemman suunnittelun sen jälkeen Keiji Inafune. Inafune on toiminut pelisarjan artistina ja pitkäaikaisena tuottajana. Inafune kuitenkin jätti Capcomin vuoden 2010 loppupuolella eikä näillä näkymin tule enää osallistumaan sarjan kehittämiseen.


title: Mega Man (pelisarja)

text: Mega Man -nimen kirjoitusmuodosta on käyty paljon keskusteluja. Yleisesti hyväksytty muoto on edellä mainittu välin kanssa kirjoitettu, mutta pelien välillä ontuvien käännöstöiden vuoksi (ja siksi ettei japanin kielessä yleensä käytetä välejä) versiot Megaman ja MegaMan ovat hyvin yleisiä. CamelCase-muunnelma on erityisen ahkerassa käytössä Battle Network -sarjassa, jossa hahmojen nimet on kirjoitettu tiedostonimien tyyliin.


title: Mega Man (pelisarja)

text: Mega Man -pelisarja jakaantuu lukuisiin eri alasarjoihin. Tasohyppelypelien lisäksi sarjaan kuuluu myös suuri määrä muihin genreihin kuuluvia pelejä, kuten "Battle Network" -sarja jonka tyyli muistuttaa enemmän roolipelejä.


title: Mega Man (pelisarja)

text: Juonellisesti eri sarjat ovat suoraa jatkoa toisilleen, mutta eri sarjojen välillä on yleensä satojen vuosien ajallinen ero. Poikkeuksen tekevät "Battle Network" ja "Star Force" -jotka kuuluvat rinnakkaiseen universumiin (jossa tietokoneet ja tietoverkot kehittyivät enemmän robottien sijaan) eivätkä ole osa pääsarjan juonta.


title: Mega Man (pelisarja)

text: "Mega Man" -sarjat:"Klassinen Mega Man" -sarja on ensimmäinen pelisarjan alasarjoista ja myös pelisarjan tarinan kronologiassa se tapahtuu ensimmäisenä. Sarja alkaa vuodesta 200X maailmassa, jossa on kehitetty ensimmäiset humanoidit teollisuusrobotit. Kun ilkeä tohtori Wily uudelleenohjamoi kuusi tohtori Lightin kehittämää teollisuusrobottia uudelleen ja käyttää niitä maailmanvalloitukseen, tohtori Lightin apulaisrobotti Rock haluaa tulla muokatuksi taistelurobotiksi jotta hän voi pysäyttää seonneet veljensä ja estää Wilyn aikeet. Myöhemmät pelit toistavat käytännössä samaa kaavaa: Wily nousee aina uuden suunnitelman avulla yrittämään maailmanvalloitusta, mutta Mega Man pysäyttää Wilyn joka kerta. Monissa sarjan peleissä alkuasetelma näyttää siltä, kuin joku muu kuin Wily olisi pahuuksien takana, mutta aina lopulta selviää, että todellisuudessa Wily on esimerkiksi manipuloinut jonkun muun tekemään pahaa hänen puolestaan.


title: Mega Man (pelisarja)

text: Klassisessa sarjassa suuri osa hahmoista on nimetty musiikkitermien mukaan. Näistä esimerkkejä ovat Mega Manin alkuperäinen nimi Rock ja hänen siskonsa Roll, joka on viittaus rock and roll -musiikkiin, Proto Manin japanilainen nimi Blues, sekä Mega Manin kilpailija Bass.


title: Mega Man (pelisarja)

text: Klassinen sarja sisältää tällä hetkellä yksitoista päätarinaan kuuluvaa osaa ja useita spin-off -pelejä, joiden ei katsota kuuluvan osaksi päätarinaa. Lisäksi on julkaistu viisi Game Boy -konsolille tehtyä osaa, jotka käytännössä kuuluvat klassiseen sarjaan, mutta yhtä lailla näyttävät olevan oma kokonaisuutensa erillään muista peleistä. Klassinen Mega Man -sarja oli lähes 10 vuoden pituisella tauolla vuosina 1998-2008, jolloin yhtään uutta pääpeliä ei julkaistu pelien Mega Man & Bass ja Mega Man 9 välillä.


title: Mega Man (pelisarja)

text: Viralliseen tarinajatkumoon kuuluvat klassisen sarjan osat


title: Mega Man (pelisarja)

text: Game Boy -sarja


title: Mega Man (pelisarja)

text: Muut klassiseen sarjaan kuuluvat pelit


title: Mega Man (pelisarja)

text: Kokoelmat


title: Mega Man (pelisarja)

text: "Mega Man X" (Japanissa "Rockman X") -sarja alkoi, kun Capcom julkaisi vuonna 1993 ensimmäisen "Mega Man X" -pelinsä SNES:lle. Tarina sijoittuu klassisen Mega Man -sarjan synkkään tulevaisuuteen; päähenkilöt ovat Tohtori Lightin viimeinen luomus, "Mega Man X" ja mystinen Zero, joka itse asiassa paljastuu Tohtori Wilyn rakentamaksi. Molemmat robotit ovat erittäin kehittyneitä ja omaavat vapaan tahdon sekä kyvyn tehdä omat päätöksensä. Tohtori Light päätti nimetä robotin X:ksi matemaattisen muuttujan X mukaan, kertoakseen sen rajattomista kyvyistä. Kun X oli rakennettu, se suljettiin kapseliin sadaksi vuodeksi, kunnes tohtori Cain löysi kapselin. Mega Man X:n pohjalta Cain kehittää uuden robottisukupolven, reploidit (Japanissa repliroidit). Pelisarjan uuden pääpahiksen roolin ottaa Sigma ja hänen seonneet "maverick"-robottinsa (Japanissa "irregularit"). Kahdessa ensimmäisessä pelissä pystyi pelaamaan vain Mega Man X:llä. Zero tuli pelattavaksi hahmoksi ensimmäistä kertaa rajallisesti X3-pelissä, ja täysin X4:ssä.


title: Mega Man (pelisarja)

text:
Kolme ensimmäistä peliä sarjasta julkaistiin SNES:lle. X-pelit 4-6 julkaistiin Sonyn PlayStationille (näistä "Mega Man X3" ja "X4" myös Sega Saturnille ja PC:lle) ja sarjan viimeisimmät osat, "MegaMan X 7-8" sekä roolipeli "Command Mission" Sonyn Playstation 2:lle (Command Mission myös "Nintendo GameCube"lle).
Sarjasta on myös julkaistu kaksi spin-off -peliä Nintendon "Game Boy Color"ille.
Sarjaa on kritisoitu epäloogisista juonista sekä epätasaisesta laadusta. Fanit ovat myös nostaneet sarjan yhteyden klassiseen sarjaan useaan kertaan tapetille. Klassisen sarjan ja X-sarjan välille on jäänyt sadan vuoden juonellinen aukko. Tämä on jättänyt monia kysymyksiä avoimiksi, esimerkiksi sen, mikä oli alkuperäisen Mega Manin kohtalo.


title: Mega Man (pelisarja)

text: Keiji Inafunen tarkoitus oli lopettaa X-sarja sen viidenteen osaan, mutta Capcom päätöksestä sarjaa jatkettiin vielä sen jälkeen. Inafune ei kuudennesta X-pelistä alkaen ollut enää mukana X-sarjan kehittämisessä.


title: Mega Man (pelisarja)

text:
Viralliset pelit
Muut


title: Mega Man (pelisarja)

text: "Mega Man Legends" -sarja siirsi Mega Manin ensimmäistä kertaa kolmiuloiteiseen muotoon. Legends-sarja sijoittuu kronologisesti koko pelisarjan viimeiseksi, tuhansia vuosia ZX-sarjan jälkeen. Itse Mega Man -pelien isänä tunnettu Keiji Inafune on maininnut lukuisissa haastatteluissa, että Legends-sarja sijoittuu kauas tulevaisuuteen. Pelit ovat toiminnallisia seikkailupelejä, joissa on kevyitä roolipelielementtejä (kuten "The Legend of Zeldassa"). Sarjasta on julkaistu kaksi virallista peliä ja yksi minipelikokoelma Sonyn Playstationille. Alun perin pelit ilmestyivät yksinoikeudella Playstationille, mutta ensimmäinen Legends-peli on myöhemmin julkaistu myös kotitietokoneille ja Nintendo 64:lle nimellä "Megaman 64". Kyseistä sarjaa pidetään Capcomin unohdettuna lapsena, sillä sarjaan ei ole julkaistu jatkoa yli kymmeneen vuoteen, vaikka Legends-hahmot ovatkin tehneet "cameoita" ja "vierailuja" Capcomin muissa peleissä. Nykyisin Mega Man Legends -pelit on myös julkaistu PSP:lle, mutta tällä hetkellä vain Japanissa.


title: Mega Man (pelisarja)

text: Vuonna 2010 Capcom ilmoitti että pelin Mega Man Legends 3 kehitys oli aloitettu Nintendo 3DS -pelikonsolille. Capcom halusi ottaa pelisarjan fanit mukaan pelin kehitykseen ja sen seurauksena käynnistettiin "Devroomiksi" kutsuttu sivusto, jossa fanit voisivat vaikuttaa siihen, millaista sisältöä pelissä tultaisiin näkemään. Kuitenkin heinäkuussa 2011 Capcom ilmoitti, että koko "Mega Man Legends 3" -projekti keskeytetään ja pelin kehitys on lopetettu. Euroopan Capcomin edustajan mukaan syy keskeytykselle oli se, että fanit eivät olleet osallistuneet Devroomiin tarpeeksi innokkaasti."Mega Man Battle Network" (fanien keskuudessa myös "Exe-sarja") on tuoreimpia Mega Manin sivuhaaroja. Se on spin-off-sarja jonka tarina seuraa vaihtoehtoista todellisuutta. Siinä missä alkuperäisessä aikajatkumossa robotit kehittyivät ylitse muiden, "Battle Network" -sarjassa pääosassa ovat tietoverkot ja internet. NetNaveiksi kutsutut hahmot liikkuvat kyberavaruudessa ja taistelevat tietokoneviruksia vastaan. Pelisarjan tyyli sekoittaa konsoliroolipeliä ja keräilykorttipeliä. Taistelut käydään ruuduista koostuvalla pelikentällä.


title: Mega Man (pelisarja)

text: Sarja alkoi Nintendon "Game Boy Advancellä", mutta on siirtynyt myös osittain kolmiulotteiseen muotoon Nintendon GameCubella. Sarjaan pohjautuen on myös luotu "animesarja". Pelisarjan osat kolmannesta lähtien on julkaistu kahtena hieman toisistaan eroavina versioina, samaan tapaan kuin Pokémon-pelit. Myöhemmin Nintendo DS:lle julkaistu "Mega Man Star Force" -pelisarja on suoraa jatkoa "Battle Network" -sarjalle, ja sijoittuu tarinassa noin 200 vuotta myöhempään aikaan.


title: Mega Man (pelisarja)

text: Megaman.Exe -sarjaan kuuluvat pelit:


title: Mega Man (pelisarja)

text: "Mega Man Zero" jatkaa vanhaa Mega Man -sarjaa niin juonellisesti kuin pelimekaanisestikin. X-sarjaa vielä synkempään tulevaisuuteen pohjautuva pelisarja on toistaiseksi pysynyt yksinoikeudella Nintendon Game Boy Advancella. Sarjan neljä peliä julkaistiin myöhemmin kokoelmana Nintendo DS:lle. Päähahmon osa sarjassa kuitenkin lankeaa uuden ulkoasun saaneelle Zerolle, joka on X-sarjasta tuttu hahmo. Mega Man X saa tässä sarjassa vain pienen roolin, sillä hän auttaa Zeroa "Cyber Elf" -muodossa. X oli käyttänyt fyysisen ruumiinsa vaarallisen Dark Elfin vangitsemiseen ennen ensimmäisen "Mega Man Zero" -pelin tapahtumia.


title: Mega Man (pelisarja)

text: Mega Man Zero -sarjan graafinen ilme on erilainen verrattuna aiempiin Mega Man -sarjoihin ja myös kehittäjäksi vaihtui Inti Creates. Uuden hahmosuunnittelijan ja taiteilijan myötä myös päähahmo Zero sai uuden ulkonäön jonka tavoitteena oli tehdä hahmo enemmän ihmismäisen näköiseksi.


title: Mega Man (pelisarja)

text:
Pelejä on kritisoitu liiallisesta haastavuudestaan, ja niiden on uskottukin olevan suunnatut vanhemmille Mega Man -veteraaneille.
Capcom on myös ilmoittanut, että Mega Man Zero 4 on viimeinen Zero-sarjan peli. Myöhemmin sarjan neljä osaa julkaistiin myös kokoelmana Nintendo DS -konsolille. Alkuperäisten pelien lisäksi kokoelma tarjoaa uusille pelaajille tarkoitetun pelimuodon jossa kaikki osat pelataan läpi yksi toisensa jälkeen ja pelin vaikeustasoa on helpotettu suuresti."Mega Man ZX" -sarja on IntiCreatesin tekemä jatko Mega Man -sarjaan, mutta siinä ei esiinny yhtäkään samaa hahmoa edellisistä sarjoista. Ajallisesti sarja tapahtuu ainakin 200 vuotta Zero-sarjan päättymisestä. Pelisarjassa on tähän mennessä ilmestynyt kaksi osaa Nintendo DS -konsolille:


title: Mega Man (pelisarja)

text: Päähahmoina ovat uudet hahmot Vent ja Aile tai Grey ja Ashe. Vent ja Grey ovat nuoria poikia, Aile ja Ashe ovat vastaavasti nuoria tyttöjä. Mega Man ZX on ensimmäinen Mega Man -tasoloikkapeli, joka antaa pelaajan valita hahmokseen naispuolisen päähahmon. Päähenkilöt käyttävät niin sanottuja Biometalleja (Live Metaleja Japanissa) saadakseen taisteluun tarkoitettuja haarniskoita, joita kutsutaan Malleiksi eli "Model"eiksi. Näitä malleja ovat


title: Mega Man (pelisarja)

text: Mega Man ja Rockman -aiheisia sarjakuvia on ilmestynyt Japanissa joitakin kymmeniä. Lisäksi Yhdysvalloissa muun muassa uutta "Transformers"ia julkaisevalla kustantajalla, "Dreamwave"lla, on oma Mega Man -sarja. Uusin Mega Man -sarjakuva on Archie Comicsin sarja joka ilmestyy tällä hetkellä Yhdysvalloissa.


title: Mega Man (pelisarja)

text: Yksi esimerkki vain Japanissa julkaistuista sarjakuvista on Mega Man Zero -peleihin perustuva manga jonka on piirtänyt Hideto Kajima. Toisin kuin itse pelit joissa tunnelma on vakava, sarjakuva on hyvin huumoripitoinen.


title: Mega Man (pelisarja)

text: Mega Man on nähty myös muutamassa TV-animaatiosarjassa. Hahmo nähtiin ensimmäisen kerran televisiossa sarjassa Kapteeni N. 1990-luvun alussa Capcom myös teetti klassiseen Mega Man -sarjaan pohjaten kolme OVA-animejaksoa, jotka on nyt julkaistu DVD-muodossa Japanissa ja USA:ssa. Tämä lyhyt anime kertoi kuinka Mega Man, Dr. Wily ja muita hahmoja tulivat pelimaailmasta oikeaan maailmaan Japaniin. Se oli erityisesti amerikkalaiselle yleisölle suunnattu opettavainen sarja, joka opetti mm. Japanin kulttuuria ja maantietoa tarinan ohessa.


title: Mega Man (pelisarja)

text: 1990-luvun puolivälissä Mega Man sai oman amerikkalaisen piirrossarjansa, jonka tuotti "Ruby-Spears" (mm. Mr. T sekä Alvin ja pikkuoravat -piirrettyjen tekijä). Sarja esitti hyvin "amerikkalaislokalisoidun" version itse pelistä, ja sai ristiriitaisen vastaanoton sarjan faneilta. Mega Man -piirrettyä tuotettiin kaksi tuotantokautta ja kolmaskin aiottiin tehdä, mutta sarja päätettiin, kun kolmannen kauden jaksoja oli saatu vasta yksi valmiiksi.


title: Mega Man (pelisarja)

text: Tällä hetkellä Japanissa ja USA:ssa pyörii "Battle Network" -sarjaan pohjautuva anime, joka USA:ssa tunnetaan nimellä "Mega Man: NT Warrior". USA:n ja Japanin televisioissa lähetetään myös uutta "Mega Man Star Force" -animesarjaa.


title: Mega Man (pelisarja)

text: Mega Man -pelisarjan musiikista on muodostunut yksi sarjan suurimmista tunnusmerkeistä aina ensimmäisistä Nintendo Entertainment System -peleistä lähtien, ja pelisarjalla on sen historian aikana ollut useita säveltäjiä. Sarjaan liittyviä musiikkijulkaisuja ja -albumeita ovat pelaajat tehneetniin virallisesti kuin epävirallisestikin. Sarjan musiikit ovat muodostuneet vakiokalustoksi internetin pelimusiikkiyhteisöissä, jotka tuottavat niistä uudelleensovitettuja versioita. Jotkut rock-yhtyeet ovat ottaneet vahvasti inspiraatiota pelisarjasta, kuten yhdysvaltalaiset yhtyeet nimeltä "The Megas" ja "The Protomen".


title: Mega Man (pelisarja)

text: Kun ottaa huomioon miten suosittuja Capcomin Mega Man-pelit ovat, on varsin yllättävää, kuinka vähän ulkopuolisten kehittäjien julkaisuja on tehty niiden pohjalta.


title: Mega Man (pelisarja)

text: Ensimmäiset tällaiset julkaisut olivat "Hi Tech Expressionsin" varhaiset PC-pelit: "Mega Man" ja "Mega Man 3". Vaikka ne esittelivätkin aivan uusia Robot Mastereita ja vaikuttivat mielenkiintoisilta, pelit olivat grafiikoiltaan ja pelattavuudeltaan huonompia kuin Capcomin julkaisut, eivätkä myyneet kovin hyvin. On myös epäselvää, miksi toiselle pelille annettiin nimeksi Mega Man 3. On mahdollista, että kyseessä oli yksinkertainen markkinointitaktiikka (MM3 oli ensimmäinen maailmanlaajuisesti menestynyt Mega Man -peli).


title: Mega Man (pelisarja)

text: Capcom lisensoi Mega Manin myös "Tiger"-yhtiölle, joka tuotti kannettavat "LCD"-versiot peleistä "Mega Man 2" ja "Mega Man 3". Nämä pelit olivat yllättävän uskollisia alkuperäisille, lukuun ottamatta ensimmäisen pelin spritea, jonka mukaan Mega Manillä oli ase eikä "käsikanuunaa" (Mega buster). Syystä tai toisesta nämäkään eivät menestyneet.


title: Mega Man (pelisarja)

text: Myös "Rockman & Forten" pohjalta julkaistiin 1999 versio "Wonderswan"-käsikonsolille. Peli ei ollut suinkaan konversio vaan täysin uusi peli, jonka juonella on kaikesta päätellen jotain tekemistä Game Boylla julkaistun "Mega Man 2" -pelihahmon "Quintin" kanssa. Pelin kehittäjä on tuntematon, mutta pääepäilty on "Bandai".


title: Mega Man (pelisarja)

text: Rockman Strategy on harvinaisin Rockman-peli, koska peli lisensoitiin Kiinaan, ja peliä on myyty ainoastaan Kiinassa.


title: Mega Man (pelisarja)

text: Pelisarjan fanit ovat kehittäneet suuren määrän Mega Man -pelejä, joista useimmat ovat täysin epävirallisia. Esimerkki fanipelistä josta tuli kuitenkin virallinen julkaisu on Street Fighter X Mega Man. Singaporelainen Seow Zong Hui aloitti pelin kehittämisen itsenäisesti ja epävirallisesti, mutta myöhemmin esitteli sen Capcomille. Lopulta Capcom ryhtyi pelin viralliseksi tukijaksi ja julkaisijaksi. Peli julkaistiin ilmaisjakeluun Capcom-Unity -sivustolla joulukuussa 2012.


title: Horst Köhler

text: Horst Köhler (s. 22. helmikuuta 1943) oli Saksan liittopresidenttinä 2004-2010. Hänet valittiin niukasti 23. toukokuuta 2004. Ennen valintaansa Köhler toimi Kansainvälisen valuuttarahaston (IMF) pääjohtajana. Horst Köhler erosi virastaan 31. toukokuuta 2010.


title: Horst Köhler

text: Köhler on syntyisin Skierbieszówista, joka oli Saksan Puolan-miehityksen aikainen Heidenstein (1939-1944). Hänen perheensä oli kotoisin Bessarabiasta, Romaniasta, nykyisestä Moldovasta. Perhe siirrettiin asuttamaan Puolaa idän yleissuunnitelman mukaan 1942, kun Bessarabia oli Molotov–Ribbentrop-sopimuksen mukaisesti luovutettu Neuvostoliitolle 1940. Toisen maailmansodan lopussa kahdeksanlapsinen perhe pakeni Leipzigiin ja 1953 Ludwigsburgiin paetakseen Itä-Saksan kommunistista järjestelmää.


title: Horst Köhler

text: Köhler suoritti ylioppilastutkinnon 1963 ja nousi varusmiespalveluksessa reservin luutnantiksi. Hän väitteli taloustieteen ja valtiotieteen tohtoriksi Tübingenin Eberhard Karls -yliopistossa, jossa hän oli taloustieteen tutkimusassistentti 1969–1976.


title: Horst Köhler

text: Köhler oli valtiovarainministeriön alivaltiosihteeri 1990–1993 ja Helmut Kohlin edustaja G7-esikokouksissa ja muissa talouskonferensseissa. 1993–1998 hän oli Saksan säästöpankkien liiton ("Deutscher Sparkassen- und Giroverband") johtaja. Vuonna 1998 hänet nimitettiin Euroopan jälleenrakennus- ja kehityspankin (EBRD) johtajaksi.


title: Horst Köhler

text: Köhler nimitettiin IMF:n pääjohtajaksi toukokuussa 2000. Köhler valittiin vasta kun Saksan ensimmäinen pääjohtajaehdokas, Caio Koch-Weser, vetäytyi ehdokkuudesta Yhdysvaltain kanssa käydyn kiistan jälkeen. Köhler erosi virastaan 4. maaliskuuta 2004 Saksan oppositiossa olevien konservatiivi- ja liberaalipuolueiden nimitettyä hänet presidenttiehdokkaakseen. Oppositiopuolueiden hallitessa enemmistöä presidentin valitsevan liittokokouksen ("Bundesversammlung", joka koostuu Bundestagin ja osavaltioiden edustajista) paikoista, hänen voittonsa näytti varmalta. Köhler voittikin Gesine Schwanin äänin 604–580 ja seurasi Johannes Rauta liittopresidenttinä.


title: Horst Köhler

text: Saksan presidentin asema on suurelta osin seremoniallinen, mutta Köhlerin valtaan jäi päättää vuonna 2005 Bundestagin hajottamisesta ja uusien vaalien järjestämisestä kansleri Gerhard Schröderin pyrkiessä uusien vaalien järjestämiseen. Köhler käytti myös veto-oikeuttaan estämään lokakuussa 2006 hallituksen jo päättämä lennonjohtoa hoitavan Deutsche Flugsicherungin yksityistäminen.


title: Horst Köhler

text: Köhler ilmoitti toukokuussa 2008 pyrkivänsä toiselle kaudelle presidenttinä. Hänen toinen kautensa varmistui toukokuussa 2009, jälleen SPD:n ehdokkaaksi asettamaa Schwania vastaan.


title: Horst Köhler

text: Köhler erosi presidentin virasta annettuaan kohuja nostattaneita kommentteja Saksan kaupan suojelemisesta sotilaallisin keinoin. Saksalla on kolmanneksi eniten joukkoja Afganistanissa, vaikka operaatio on kansalaisten keskuudessa erittäin epäsuosittu. Myöhemmin kommenttien väitettiin kuitenkin liittyvän EU:n operaatioon Somalian rannikkovesien turvaamiseksi.


title: Horst Köhler

text: Horst Köhler on naimisissa Eva Köhlerin kanssa (o.s. Eva Luise Bohnet). Heillä on kaksi lasta: tytär Ulrike (s. 1972) ja poika Jochen (s. 1977). Kirkkokunnaltaan Köhler on protestantti.


title: Piraattiradio

text: Piraattiradio eli merirosvoasema on radioasema, joka lähettää radiolähetyksiä ilman toimilupaa. Vapaa radiotoiminta on kiellettyä monissa maissa. Kiellon valvonta vaihtelee kuitenkin huomattavasti maittain; läntisissä teollisuusmaissa se on tiukkaa.


title: Piraattiradio

text: Nimitys "piraatti" tulee suurista radioasemista, jotka, ennen kuin lakeja muutettiin, kiersivät yleisradiolähetysten kohdealueilla vaikuttavien radiolakien toimilupavaatimukset toimimalla kansainvälisiltä vesiltä aluksilta käsin. Piraattiradiotoimintaan liittyy usein myös lähetyksessä esitetyn musiikin tekijänoikeusmaksujen laiminlyönti. Osittain tämä johtunee siitä, ettei asemilla ole välttämättä kaupallisia tuloja kaikkien radiotoimintansa menojen kattamiseen, vaan ne ovat olleet pikemminkin aatteellinen kannanotto luvallisen yleisradiotoiminnan tilaan.


title: Piraattiradio

text: Kun valtiot pyrkivät vaikuttamaan toisten valtioiden tai oppositiot hallitusten politiikkaan tavalla, jota varten ne eivät voisi saada lähetyslupaa, puhutaan clandestine-radiotoiminnasta. Clandestinea ei pidetä piraattiradiotoimintana, koska syy, minkä takia kohdealueen hallinto, valtio tai alivaltiollinen alue ei sitä salli, on sen sisältö.


title: Piraattiradio

text: Piraattiradioasemien kulta-aikaa oli maailmalla 60-luku, jolloin Euroopassa oli yleistä, että ULA-taajuuksia hallitsivat valtiolliset yleisradiomonopolit. Tällöin oli kysyntää yksityisille asemille, jotka lähettäisivät nuorison ikävystyttävänä pitämän vanhoillisen ohjelmiston sijaan populaarimusiikkia. Tätä tilaisuutta hyödynnettiin pystyttämällä lähetin ja studio laivaan, joka toimi aluevesirajojen ulkopuolelta. Ammattimaisesti toiminut Radio Caroline lienee tunnetuin piraattiradio.


title: Piraattiradio

text: Myöhemmin vastaavaa toimintaa alkoi esiintyä myös mantereella. Toisin kuin klassisten merirosvoradioiden aikana, toiminta ei enää ollut ammattimaista vaan nuorten harrastelijoiden käsissä.


title: Piraattiradio

text: Piraattiasemien ylläpitäjät perustelevat toimiluvatonta toimintaansa ajatuksella "vapaasta radiosta" eli siitä, että vapaille taajuusalueille tulisi saada perustaa helposti saatavalla luvalla radioasema. Tätä perustellaan erityisesti sananvapaudella. Monet valtiot ovat tosiasiallisesti sitoutuneet antamaan paikallisradiolupia, mutta eivät niitä kuitenkaan tahdo antaa kaikille halukkaille aseman perustajille. Ongelmaksi on väitetty radioluvan mahdollinen myöntäminen poliittisin perustein, mikä tarkoittaisi sitä, etteivät kaikki mielipidesuunnat saisi omaa radiokanavaa. Vapaan radion kannattajat katsovat, ettei lupamenettelyä pitäisi olla, vaan radiolähetykset pitäisi voida aloittaa ilmoituksen perusteella. Vapaan radion vastustajat taas katsovat, että vapaasti perustettavat radiot tukkisivat radiotaajuudet.


title: Piraattiradio

text: Suomessa piraattien kukoistuskautta olivat 70-luku ja 80-luvun alku, jolloin Yleisradiolla oli vielä lähetysmonopoli, joka päättyi vasta vuoden 1985 paikallisradiouudistuksen myötä. Monien mielestä Yleisradio ei tuolloin lähettänyt riittävästi viihteellistä ohjelmaa.


title: Piraattiradio

text: Piraattiradiot radioivat seurannan vuoksi omia lähetyksiään epäsäännöllisesti syrjäisistä paikoista, jopa Yleisradion säännöllisten lähetysten taajuuksia häiriten. Posti- ja lennätinlaitoksen radiopeilausautoilta saatettiin suojautua siirtymällä metsään. Kaikki tuon ajan lähettimet olivat niin sanottuja maapiraatteja: ne eivät toimineet laivoilta kuten tunnetummat kansainväliset kollegansa. Luvattomasta ohjelmien lähettämisestä tavatut tuomittiin maksamaan sakkoja. Usein myös lähetyslaitteet tuomittiin rikoksentekovälineinä valtiolle menetetyiksi.


title: Piraattiradio

text: Piraattiasemien ongelmia ovat olleet vähäisten voimavarojen vuoksi muun muassa lyhyet lähetysajat epäsäännöllisinä aikoina ja vaatimaton, monesti omatekoinen lähetyskalusto, joka aiheutti lukuisia teknisiä ongelmia.


title: Piraattiradio

text: Suomalainen piraattiradiotoiminta väheni, kun paikallisradiot sallittiin 80-luvun loppupuoliskolla. Ensimmäisen paikallisradiolähetyksen piti nivalalainen Radio Lakeus 27. huhtikuuta 1985, mistä paikallisradiokehitys alkoi.


title: Piraattiradio

text: Aktiivisia luvattomia lähetyksiä Suomessa lähetettiin vielä kymmenen vuotta, mutta 90-luvun puolivälin jälkeen piraattiradiotoiminta on ollut Suomessa erittäin vähäistä. Muutamia harvoja tapauksia paljastuu, mutta niitä on ollut enää ULA-alueella vain muutamia kymmenessä vuodessa.


title: Piraattiradio

text: Kiinnostus piraattiradiotoimintaan on laantunut paikallisradioiden musiikillisen tarjonnan vuoksi. Myös aiemmat laajat kiinniotot korvausvaatimuksineen ovat aiheuttaneet alan harrastajien keskuuteen vaikuttavan pelotteen. Samoin Internetin myötä on avautunut mahdollisuus harjoittaa helpommin omaa laillista radiotoimintaa. Vaikka Internetissä oman "nettiradion" perustaminen on helppoa ja täysin laillista, monet nettiradiot kuitenkin rikkovat tekijänoikeuksia ja ovat siinä mielessä piraattiradioiden perinteen jatkajia.


title: Piraattiradio

text: Clandestine-radioasemat ovat radioasemia, jotka eivät voisi saada toimilupaa lähetystensä kohdemaassa tai kohdealueelle. Ne toimivat yleensä maan tai alueen rajojen ulkopuolelta vaikuttaakseen maan tai alueen yhteiskunnalliseen tilanteeseen. Koska ULA-aaltojen kantavuus on lyhyt, niitä pitäisi rakentaa kohdealueen lähiympäristöön suuret määrät, mikä ei ole useinkaan kannattavaa tai mahdollista. Siksi clandestine-asemat käyttävät yleensä lähettämiseen keskiaaltoja tai lyhyitä aaltoja.


title: Piraattiradio

text: Clandestine-radioasemia ylläpitävät kotimaiset oppositiot, niitä tukevat ulkomaiset hallitukset tai molemmat. Tapauksissa, jossa joku historiallisesti eheä maa on jakautunut kahtia, harjoittavat hallitukset suoraan toisiinsa kriittisesti suhtautuvaa Clandestine-radiotoimintaa.


title: Piraattiradio

text: Clandestine-radiotoiminta voidaan käsittää osaksi psykologista sodankäyntiä, "psykologisia operaatioita" (engl. "psychological operations", PsycOps). Radio ja Internet-sivustot muodostavat nykyään toisiaan tukevia mediakokonaisuuksia.


title: Piraattiradio

text: Viime aikaisia esimerkkejä clandestinesta on useita. Yhdysvallat käytti Kosovon sodassa (engl. Kosovo air campaign, Kosovon ilmakampanja) 1999, Afganistanin sodassa 2002 ja Irakin sodassa 2003 jopa sotilaskuljetuslentokoneita radioasemien alustoina lähettääkseen oman sanomansa vastustajien alueelle serbeille, irakilaisille ja afgaaneille.


title: Piraattiradio

text: Venäjä puolestaan organisoi Tšetšenian sotaa varten "Vapaa Tšetšenia" -nimisen radioaseman, jonka tarkoituksena on saada tšetšeenit luopumaan Tšetšenian itsenäisyysajatuksesta ja taistelusta federaatiota vastaan.


title: Wizards of the Coast

text: Wizards of the Coast (lyh. WotC) on pelijulkaisija, jonka pelit käsittelevät useimmiten scifi- tai fantasiateemoja. WotC tunnetaan parhaiten -keräilykorttipelistä. WotC:n perusti Peter D. Adkison vuonna 1990.


title: Wizards of the Coast

text: WotC omistaa nykyisin oikeudet myös Dungeons & Dragons -peleihin, jotka se sai vuonna 1997 ostettuaan alun perin Gary Gygaxin ja Don Kayen perustaman TSR-yhtiön.


title: Wizards of the Coast

text: Vuonna 1999 yhtiö alkoi julkaista Pokémon Trading Card Game -peliä, josta tuli huikea menestys. Se julkaisi myös Dungeon, Dragon, Polyhedron ja Amazing Stories -lehtiä, jotka lisensoitiin Paizo Publishingille 2002–2007.


title: Wizards of the Coast

text: Yhtiö osti myös 1990-luvun lopussa peliaiheisen The Game Keeper -kauppaketjun, jonka nimeksi vaihdettiin Wizards of the Coast. Kauppapaikoista luovuttiin 2003–2004.


title: Wizards of the Coast

text: Hasbro osti Wizards of the Coastin 1999.


title: Valkoviini

text: Valkoviini on viinirypäleistä tehtyä viiniä, jonka valmistusvaiheessa rypäleiden tummien kuorten ei ole annettu värjätä viiniä punaiseksi kuten punaviinin valmistuksessa. Valkoviineissä ei ole karvautta, jollainen punaviiniin syntyy tanniineista. Valkoviinien alkoholipitoisuus on yleensä noin 12–14 tilavuusprosenttia, mutta miedoimmat valkoviinit, kuten Moscato d'Asti ja Riesling, sisältävät vain noin 5–8 tilavuusprosenttia alkoholia.


title: Valkoviini

text: Valkoviinien valmistuksessa kuoret poistetaan jo käymisen alussa, jotta niistä ei liukene viiniin väriä ja tanniineja. Valkoviiniä tehdään yleensä vaaleista rypäleistä, mutta sitä voidaan tehdä tummakuorisistakin rypäleistä, sillä kaikkien rypäleiden mehu ilman kuoria on vaalean vihertävää. Valkoviiniastioita jäähdytetään käymisen aikana, jotta viiniin saadaan hedelmäinen maku. Valkoviinien ei yleensä anneta käydä läpi maitohappokäymistä kuten punaviinien, sillä niiden kuuluu yleensä olla kirpeitä ja hapokkaita. Valkoviinin voidaan antaa levätä hiivasakan kanssa, mikä antaa viiniin lisämakua autolyysin kautta. Valkoviinien käymislämpötila on alle 20 astetta ja niitä käytetään parista viikosta kuukauteen.


title: Valkoviini

text: Merkittävimmät vaaleat rypälelajikkeet ovat Chardonnay, Sauvignon Blanc ja Riesling. Helposti viljeltävä Chardonnay on laatuviineissä eniten viljelty vaalea lajike. Chardonnay-viinit ovat täyteläisiä ja hedelmäisiä. Sauvignon Blanc -viinit ovat kepeitä, aromaattisia ja hapokkaita, ja niitä tuotetaan melko viileillä alueilla, etenkin Loiren seudulla. Saksassa ja muissa viileissä maissa suositusta Rieslingistä saadaan hapokkaita ja mineraalisia viinejä.


title: Rancid

text: Rancid on Kalifornian Berkeleyssä vuonna 1991 perustettu punk-ska-yhtye, jonka pääpaino on kuitenkin punkissa. Se aloitti kolmijäsenisenä, Lars Frederiksen liittyi yhtyeeseen 1993 juuri ennen debyyttialbumin julkaisua. Marraskuussa 2006 rumpali Brett Reed jätti yhtyeen, hänet korvasi The Usedissa aikaisemmin soittanut Branden Steineckert.


title: Rancid

text: Rancid perustettiin vuonna 1991 Tim Armstrongin ja Matt Freemanin entisen yhtyeen Operation IVYn (1987–1989) hajottua. Vanhat lapsuuden ystävät ottivat mukaan skeittari Brett Reedin, joka Armstrongin mukaan osasi tuskin soittaa. Pari vuotta yhdessä soitettuaan ja keikkailtuaan yhtye julkaisi ensimmäisen albuminsa, "Rancid", vuonna 1993. Levy sisälsi vauhdikkaita ja energisiä punk-kappaleita ja Rancid nousikin pian suuren yleisön tietoisuuteen. Huhujen mukaan jopa Madonna olisi lähettänyt alastonkuvansa yhtyeelle saadakseen nämä omalle levy-yhtiölleen. Lars Frederiksen liittyi yhtyeeseen levyn julkaisun aikoihin, muttei omien sanojensa mukaan halunnut ottaa kunniaa muiden tekemistä kappaleista, joten hän ei soita levyllä.


title: Rancid

text: Seuraava levy "Let's Go" julkaistiin vuonna 1994. Tällä levyllä Lars Frederiksen soitti kakkoskitaraa ja lauloi. "Let's Go"'lla on huomattavissa jo myöhemmillä levyillä tutuksi tullut tapa Armstrongin ja Frederiksenin vuorotella lauluosuuksilla.


title: Rancid

text: Vuonna 1995 julkaistiin Rancidin kolmas albumi "...And Out Come the Wolves", joka sisälsi punk rockin lisäksi ska-vaikutteisia kappaleita. "...And Out Come the Wolves" on Rancidin menestynein levy, jonka tunnetuimmat kappaleet ovat "Time Bomb" ja "Ruby Soho". Jatkoa albumille seurasi vuonna 1998, kun "Life Won't Wait" -albumi julkaistiin. "Life Won't Waitillä" oli mukana paljon ska- ja reggae-vaikutteita.


title: Rancid

text: Rancidin viides albumi "Rancid" julkaistiin vuonna 2000. Levyllä musiikkityyli oli vaihtunut ska punkista enemmän hardcore punkin suuntaan. Seuraavaksi ilmestyi Rancid-albumi "Indestructible" joka tuli ulos vuonna 2003. Erityisesti yhtyeen fanit ovat kritisoineet levyä aavistuksen edeltäjiään pop-vaikutteisemmasta soundista. Kesällä 2009 ilmestyi Rancidin seitsemäs albumi Let The Dominoes Fall.


title: Malung-Sälenin kunta

text: Malung-Sälenin kunta () on Taalainmaan läänissä sijaitseva Ruotsin kunta. Maakuntajaossa se kuuluu Taalainmaahan. Kunnan keskustaajama on Malung.


title: Malung-Sälenin kunta

text: Kunnan maapinta-ala on 4 084,89 neliökilometriä (1.1.2016) ja asukasluku 10 036 henkeä (31.12.2015).


title: Malung-Sälenin kunta

text: Vuoteen 2007 asti kunnan nimenä oli pelkkä "Malung".


title: Malung-Sälenin kunta

text: Luoteis-Malungissa Norjan rajan tuntumassa sijaitseva Sälenin kylä on suosittu talviurheilu- ja tunturialue.


title: Malung-Sälenin kunta

text: Vuonna 2007 kunnassa oli 11,42 km² peltoa, joten saman ajankohdan maapinta-alaan vertaamalla saadaan peltojen osuudeksi 0,3 prosenttia kunnan maapinta-alasta.


title: Malung-Sälenin kunta

text: Vuoden 1952 kuntauudistus ei vaikuttanut nykyisen Malungin alueella sijainneisiin maalaiskuntiin, jotka olivat Lima, Malung ja Transtrand. Vuoden 1971 kuntauudistuksessa ne yhdistettiin nykyiseksi Malungin kunnaksi. Kunnan keskustaajama Malung oli taajaväkinen yhdyskunta vuosina 1931–1957.


title: Malung-Sälenin kunta

text: Ruotsin hallitus päätti 1.11.2007, että kunnan nimeksi tulee 1.1.2008 alkaen "Malung-Sälen". Millään muulla Ruotsin kunnalla ei ole nimessään kahta paikannimeä.


title: Malung-Sälenin kunta

text: Vaakunaselitys: "Sinisessä kentässä hevosenkenkä yläpuolellaan vaaka-asentoon asetetu vasara, molemmat kultaa." (Ruotsiksi "I blått fält en hästsko och däröver en bjälkvis ställd klohammare, båda av guld.")


title: Malung-Sälenin kunta

text: Vuonna 1971 yhdistetyillä kunnilla oli jokaisella oma vaakunansa. Malungin vaakuna vuodelta 1947 perustui käräjäkunnansinettiin 1600-luvulta. Lima ja Transtrand kuuluivat samaan käräjäkuntaan (ruots. "tingslag"), joten oli luonnollista valita Malungin vaakuna uuden kunnan vaakunaksi vuonna 1975. Kunnan nimenmuutos ei aiheuttanut muutoksia vaakunaan.


title: Malung-Sälenin kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 96 Suomessa syntynyttä, mikä vastasi 0,9 prosenttia kunnan väestöstä.


title: Malung-Sälenin kunta

text: Vielä vanhempien vuoden 1984 lopun tietojen mukaan 4,0 prosenttia kunnan asukkaista oli ulkomailla syntyneitä. Tuolloin kunnassa asui 132 Suomessa syntynyttä, mikä vastasi 1,1 prosenttia kunnan väestöstä.


title: Malung-Sälenin kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 175 018 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 121 000 kruunua.


title: Malung-Sälenin kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Malung-Sälenin kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Malung-Sälenin kunta

text: Kunnassa on 6 taajamaa, joiden osuus kunnan väestöstä vuoden 2010 lopussa oli 73,0 prosenttia. Taajamien ulkopuolella asui tuolloin 2 793 asukasta. Seuraavassa on lueteltu kunnan alueella sijaitsevat taajamat väkilukuineen:


title: Malung-Sälenin kunta

text: Kunnan keskustaajama on lihavoitu.


title: Malung-Sälenin kunta

text: Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:


title: Malung-Sälenin kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Malung-Sälenin kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Malung-Sälenin kunta

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Malung-Sälenin kunnanvaltuustossa vuodesta 1973 lähtien.


title: Malung-Sälenin kunta

text: Vuodesta 2016 alkaen kunta on jaettu seuraaviin piireihin:


title: Malung-Sälenin kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Malung-Sälenin kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Malung-Sälenin kunta

text: Malung-Sälenillä on neljä ystävyyskuntaa:


title: Borlängen kunta

text: Borlängen kunta () on Taalainmaan läänissä sijaitseva Ruotsin kunta. Maakuntajaossa se kuuluu Taalainmaahan. Kunnan keskustaajama on Borlänge.


title: Borlängen kunta

text: Kunnan maapinta-ala on 583,92 neliökilometriä (1.1.2016) ja asukasluku 50 988 henkeä (31.12.2015).


title: Borlängen kunta

text: Borlänge on entisen Jyväskylän maalaiskunnan ystävyyskunta. Daljoki virtaa Borlängen läpi.


title: Borlängen kunta

text: Vuonna 2007 kunnassa oli 69,53 km² peltoa, joten saman ajankohdan maapinta-alaan vertaamalla saadaan peltojen osuudeksi 11,9 prosenttia kunnan maapinta-alasta.